Szalvéta a 2014-es Futball Világbajnokság tiszteletére :,Sportoláshoz is lehet használni szalvétát:,Egy német futballt bíztató futballmintás szalvéta:,A Borussia Dortmund szalvétája:,A Diósgyőri VTK szalvétájához:,Kentucky Wildcats mintás szalvétámhoz:,Az 1990-es Lovaspóló Bajnokságot mintázó szalvétámhoz:,Lovaglókat mintázó szalvétámhoz:,Golfozókat mintázó szalvétáimhoz:,Futball Világbajnokság 2010, - venci76 Blogja - !Szalvétatörténelem!:,"Szalvétás" ételek receptjei:,*Budapesthez kötődő szalvéták*,*Debrecenhez kötődő szalvéták*,*Pécshez kötődő szalvéták*,+Bolgár szalvétáimhoz:,+Chilei szalvétáimhoz :,+Dán motívumú szalvéták,+Izraeli csereszalvétáimhoz:,+Kanadai szalvéták,+Kazah szalvétáimhoz:,+Korzikai szalvétáimhoz:,+Német szalvéták,+Skót szalvéták:,+Török szalvétáimhoz:,-Szalvétagyártás-videofelvétel,1. Debreceni Szalvétabörze,1. Szalvétakiállításom:,18 éven felülieknek!!,2. Debreceni Szalvétabörze,A bor és a szalvét,
Szalvéta a 2014-es Futball Világbajnokság tiszteletére :
2014-04-24 19:00:28, csütörtök
A 2014-es labdarúgó-világbajnokságot Brazíliában rendezik 2014. június 12. és július 13. között. Ennek tiszteletére került ez a papírszalvéta forgalomba:
A torna nyitómérkőzését Sao Paulóban, a döntőt Rio de Janeiróban, a Maracana Stadionban játsszák.
A rendező kiválasztása a FIFA új rotációs rendszere szerint történt. A rendszer lényege, hogy minden világbajnokságra megjelölnek egy kontinenst, és csak onnan jelentkezhetnek országok a rendezésre. Dél-Amerikából csak Brazília jelentkezett, így egyedüli pályázóként Brazília lett a rendező, ezt a Nemzetközi Labdarúgó-szövetség 2007. október 30-án jelentette be. Legutóbb 1950-ben volt itt labdarúgó-világbajnokság, és az 1978-as labdarúgó-világbajnokság után először lesz dél-amerikai ország a rendező.
A torna hivatalos emblémáját a 2010-ben megrendezett dél-afrikai világbajnokság helyszínén, 2010. július 8-án mutatta be a Nemzetközi Labdarúgó-szövetség, valamint a rendező Brazília. Az emblémán a brazil nemzeti zászló színeivel megjelenő kezek formázzák a győztesnek járó trófeát. Az embléma piros színnel tartalmazza a 2014-es évszámot.
A torna kabaláját először 2012. szeptember 16-án mutatták be a brazil TV Globo csatorna Fantástico című műsorában. A kabala egy úgynevezett matakó (háromöves tatu) nevű állat mely közép Brazíliában őshonos. A figura színei: kék, sárga és zöld melyek a brazil zászló színeire utalnak. A nevét internetes szavazás alapján választották ki, a lehetőségek ezek voltak: Amijubi, Fuleco vagy Zuzeco. Végül a "Fuleco" névre szavaztak a legtöbben, így a figura neve ez lett.
A caxirola a vb hivatalos hangszere, melyet rázni kell.
Joseph Blatter a rendező ország kihirdetésekor.
A Nemzetközi Labdarúgó-szövetség 2009. május 31-én válaszotta ki azt a 12 várost, amely a világbajnokságon mérkőzéseket rendezhet. A 17 pályázó város közül a 2016-os nyári olimpia helyszíne, Rio de Janeiro, valamint Sao Paulo, Brazíliaváros, Belo Horizonte, Porto Alegre, Salvador da Bahia, Cuiabá, Curitiba, Fortaleza, Manaus, Natal és Recife rendezhet mérkőzéseket.
2014-es labdarúgó-világbajnokság (Brazília)
Brazília, mint rendező ország, automatikus résztvevője lesz a világbajnokságnak, ellenben a világbajnoki címvédő 2002 óta nem jogosult selejtező nélküli, automatikus világbajnoki részvételre. Ezért Spanyolországnak is selejtezőt kellett játszania.
Az egyes kontinensek számára kiosztandó, a világbajnokságon való részvételt jelentő helyekről 2011. március 3-án döntött a FIFA. A kvóták a 2010-es vb-hez képest nem változtak:
Kontinens Hely
(A Brazília a rendező jogán automatikus résztvevője a világbajnokságnak,
Megjegyzés: A dél-amerikai 5., az ázsiai 5., az észak-amerikai 4., és az óceániai csoport győztesének rájátszást kellett játszania. Ezeknek a mérkőzéseknek a párosítását sorsolással döntötték el.
A selejtezők sorsolását 2011. július 30-án rendezték Rio de Janeiroban.
A következő csapatok vesznek részt a 2014-es labdarúgó-világbajnokságon:
Csapat Hogyan kvalifikált Kvalifikáció
időpontja Világbajnoki
részvétel Utolsó
részvétel Legjobb eredmény
Brazília Rendező 2007. október 30. 20 2010 Világbajnok (1958, 1962,
Japán AFC, 4. forduló, B csoport győztese 2013. június 4. 5 2010 Nyolcaddöntő (2002, 2010)
Ausztrália AFC, 4. forduló, B csoport, második 2013. június 18. 4 2010 Nyolcaddöntő (2010)
Irán AFC, 4. forduló, A csoport győztese 2013. június 18. 4 2006 Csoportkör (1978, 1998, 2006)
Dél-Korea AFC, 4. forduló, A csoport, második 2013. június 18. 9 2010 4. helyezés (2002)
Hollandia UEFA, D csoport, csoportgyőztes 2013. szeptember 10. 10 2010 Ezüstérmes (1974, 1978, 2010)
Olaszország UEFA, B csoport, csoportgyőztes 2013. szeptember 10. 18 2010 Világbajnok (1934, 1938, 1982, 2006)
Costa Rica CONCACAF, második 2013. szeptember 10. 4 2006 Nyolcaddöntő (1990)
Egyesült Államok CONCACAF, csoportgyőztes 2013. szeptember 10. 10 2010 Bronzérmes (1930)
Argentína CONMEBOL, csoportgyőztes 2013. szeptember 10. 16 2010 Világbajnok (1978, 1986)
Belgium UEFA, A csoport, csoportgyőztes 2013. október 11. 12 2002 4. helyezés (1986)
Svájc UEFA, E csoport, csoportgyőztes 2013. október 11. 10 2010 Negyeddöntő (1934, 1938, 1954)
Németország UEFA, C csoport, csoportgyőztes 2013. október 11. 18 2010 Világbajnok (1954, 1974, 1990)
Kolumbia CONMEBOL, második 2013. október 11. 5 1998 Nyolcaddöntő (1990)
Oroszország UEFA, F csoport, csoportgyőztes 2013. október 15. 3 2002 Bronzérmes (1966)
Bosznia-Hercegovina UEFA, G csoport, csoportgyőztes 2013. október 15. 1 még nem szerepelt -
Anglia UEFA, H csoport, csoportgyőztes 2013. október 15. 14 2010 Világbajnok (1966)
Spanyolország UEFA, I csoport, csoportgyőztes 2013. október 15. 14 2010 Világbajnok (2010)
Chile CONMEBOL, harmadik 2013. október 15. 9 2010 Bronzérmes (1962)
Ecuador CONMEBOL, negyedik 2013. október 15. 3 2006 Nyolcaddöntő (2006)
Honduras CONCACAF, harmadik 2013. október 15. 3 2010 Csoportkör (1982, 2010)
Nigéria CAF, 3. forduló 2013. november 16. 5 2010 Nyolcaddöntő (1994, 1998)
Elefántcsontpart CAF, 3. forduló 2013. november 16. 3 2010 Csoportkör (2006, 2010)
Kamerun CAF, 3. forduló 2013. november 17. 7 2010 Negyeddöntő (1990)
Ghána CAF, 3. forduló 2013. november 19. 3 2010 Negyeddöntő (2010)
Algéria CAF, 3. forduló 2013. november 19. 4 2010 Csoportkör (1982, 1986, 2010)
Görögország UEFA, pótselejtezők 2013. november 19. 3 2010 Csoportkör (1994, 2010)
Horvátország UEFA, pótselejtezők 2013. november 19. 4 2006 Bronzérmes (1998)
Portugália UEFA, pótselejtezők 2013. november 19. 6 2010 Bronzérmes (1966)
Franciaország UEFA, pótselejtezők 2013. november 19. 14 2010 Világbajnok (1998)
Mexikó Interkontinentális pótselejtezők, CONCACAF - OFC 2013. november 20. 15 2010 Negyeddöntő (1970, 1986)
Uruguay Interkontinentális pótselejtezők, AFC - CONMEBOL 2013. november 20. 12 2010 Világbajnok (1930, 1950)
A világbajnokság csoportjainak sorsolását 2013. december 6-án tartották Bahiában. A csapatokat négy kalapban helyezik el. Az első kalapban a rendező Brazílián kívül a 2013. októberi FIFA-világranglista első hét helyezettje került: Spanyolország, Németország, Argentína, Kolumbia, Belgium, Svájc és Uruguay.[13] A többi kalapba területi szempontok alapján helyezték el a csapatokat. A negyedik kalapba eredetileg 9 európai csapat került, ebből egyet a sorsolást megelőzően áthelyeztek a második kalapba. Ezt az egy csapatot sorsolással határozták meg, a csapat kiléte a 2. kalap sorsolása folyamán derült ki. A sorsolás során két csapat azonos földrészről nem kerülhetett egy csoportba, európai csapatot kivéve.
A sorsolást követően az eredetileg kiadott menetrendhez képest hét mérkőzés kezdési időpontját megváltoztatták.
(kiemeltek) 2. kalap
(Afrika és Dél-Amerika) 3. kalap
(Ázsia és Észak-Amerika) 4. kalap
A világbajnokság 32 résztvevője között mindösszesen 576 millió dollárt osztanak szét, a győztes 17%-kal kap többet, mint 2010-ben.[17] Minden résztvevő 1,5 millió dollárt kap felkészülési költségként. A világbajnokság csoportköre után kiesők egyenként 8 millió dollárt kapnak. Az egyenes kiesés szakaszban körönként a következők szerint alakult a díjazás:
Nyolcaddöntő: 9 millió dollár
Negyeddöntő: 14 millió dollár
Negyedik helyezett: 20 millió dollár
Harmadik helyezett: 22 millió dollár
Második helyezett: 25 millió dollár
Győztes: 35 millió dollár
Emellett a FIFA 70 millió dollárt különített el a játékosok klubcsapatai részére.
Elefántcsontpart Doué Noumandiez Désiré
Algéria Dzsamel Hajmúdi
Kamerun Neant Alioum - tartalék
Dél-Afrika Daniel Bennett - tartalék
Üzbegisztán Ravshan Irmatov
Japán Nisimura Júicsi
Bahrein Nawaf Ghayyath Shukrulla
Ausztrália Benjamin Williams
Irán Alirezá Fagáni - tartalék
portugál Pedro Proença
török Cüneyt Cakir
német Felix Brych
szerb Milorad Mazic
olasz Nicola Rizzoli
Hollandia Björn Kuipers
svéd Jonas Eriksson
spanyol Carlos Velasco Carballo
angol Howard Webb
norvég Svein Moen - tartalék
Salvador Joel Aguilar
Mexikó Marco Rodríguez
Panama Roberto Moreno - tartalék
Guatemala Walter López - tartalék
Argentína Néstor Pitana
Ecuador Carlos Vera
Kolumbia Wilmar Roldán
Peru Victor Carrillo - tartalék
Új-Zéland Peter O'Leary
Tahiti Norbert Hauata - tartalék
A világbajnokság mérkőzéseinek dátumait 2011. október 20-án hozta nyilvánosságra a FIFA.
Az időpontok közül tíz helyszíné a brazil időzóna (UTC-3), Manaus és Cuiaba az amazonasi időzóna (UTC-4) szerint vannak feltüntetve. Ezek a forrásoldal linkjére kattintva lesznek olvashatóak, más egyéb információkkal együttLink
Jelenleg ebből a szalvétából van több cseredarabom is, ha kell valakinek esetleg, kérem jelezze. Jelenleg még van egy másik futballmintás szalvétám is , igaz ez egy általánosabb minta, nem alkalmi, de ha esetleg ehhez a témához kötődően ebből is kellene valakinek egy darab, szívesen cserélek ebből is bárkivel ebből is :
FIFA World Cup Brazil 2014 Song :Link
A magyar labdarúgó válogatott 2014-es vb selejtezőjének összefoglalója tekinthető meg a linkre kattintva: Link
0 komment , kategória: Sport témájú szalvétáimhoz:
Sportoláshoz is lehet használni szalvétát:
2013-06-04 10:23:29, kedd
Olykor ha nincs más , a szalvéta is jól jöhet, igaz nem a legjobb, legtartósabb , ha hálóként használják:
Sportoláshoz használt szalvéta	 Saját videótáramba teszem ezt!
leírás: A pincérek pihenésként ping-pongoznak. Az asztal közepén szalvéták vannak felállítva hálóként, csak sajnos borulósak.:)
2013-02-17 18:41:06, vasárnap
A német labdarúgó-válogatott (németül: Die deutsche Fußballnationalmannschaft) Németország nemzeti csapata, amelyet a Német Labdarúgó-szövetség (németül: Deutscher Fußball-Bund, DFB) irányít. A szövetséget 1900. január 28-án alapították. A FIFA-nak 1904 óta tagja, míg az UEFA tagjai közé 1954-ben került be. 1950-től 1990-ig nyugatnémet labdarúgó-válogatottnak vagy NSZK labdarúgó-válogatottnak hívták. A második világháború után a DFB-nek a Német Szövetségi Köztársaságban volt a székhelye, ezért egyszerűen Nyugat-Németországként utaltak rá. A szövetség folytatta a munkáját, így a FIFA teljes körűen visszavette a tagjai közé az 1950-es labdarúgó-világbajnokságot követően, ennek köszönhetően a nemzeti csapat indulhatott a nemzetközi tornákon, valamint megtarthatta az összes korábbi eredményét. A megosztottság alatt két másik ,,nemzeti" válogatottat is elismert a FIFA: a Saar-vidéki labdarúgó-válogatottat (1950-1956) és az NDK labdarúgó-válogatottat (1952-1990). Mára mindkettő beolvadt a mai német válogatottba az eredményeikkel (válogatottság, gólszerzők) együtt. A hivatalos FIFA-kód 1990-ben FRG-ről GER-re változott.
A német válogatott különös kapcsolatban áll Svájccal: ellenük játszotta az első hivatalos mérkőzését, az első mérkőzését az első világháború után 1920-ban, az első mérkőzését a második világháborút követően 1950-ben, amikor a németek még el voltak tiltva a legtöbb nemzetközi tornáról, valamint az 1990-es újraegyesülés után is a svájciakkal mérkőztek meg először. A válogatott első győzelmét is Svájc ellen aratta, 1909. április 4-én 1-0 arányban bizonyultak jobbnak. A Nationalelf Svájcban nyerte meg az első nemzetközi tornáját is, az 1954-es labdarúgó-világbajnokságot.
Németország azzal büszkélkedhet, hogy az első, és egyetlen csapat, amelynek a kapusa megkapta a világbajnoki aranylabdát. A 2002-es világbajnokságon a torna legjobb játékosának Oliver Kahnt választották. Ezen kívül Harald ,,Toni" Schumacher 1986-ban a szavazáson a második helyen végzett.
A német az egyetlen olyan nemzet a világon, amely a férfi- és a női világbajnokságot is meg tudta nyerni. A férfiak 1954-ben, 1974-ben és 1990-ben lettek világbajnokok, míg a női csapat 2003-ban és 2007-ben szerzett aranyérmet.
Németországban a válogatottat Nationalmannschaft-nak (nemzeti csapat) vagy Nationalelf-nek (nemzeti tizenegy) nevezik, a külföldi médiában viszont Mannschaft-ként utalnak rá (aminek szó szerinti jelentése: Csapat)
A kezdetek és az amatőr korszak:
1898 és 1901 között a csapat csak nem hivatalos mérkőzéseket játszott. Leginkább az Angol amatőr válogatottal mérkőztek meg. Az első ilyen nem hivatalos találkozóra 1898. december 12-én került sor Franciaország ellen Párizsban. Az alakuló német csapat 7-0-s győzelmet aratott. Az angol amatőrök ellen lejátszott találkozók rendszerint hatalmas különbségű német vereségekkel végződtek. A Német Labdarúgó-szövetség (DFB) megalakulását követően nyolc évvel később játszotta a válogatott az első hivatalos mérkőzését. 1908. április 5-én Bázelben Svájc ellen 5-3-as vereséget szenvedtek.[1][2] A németek a Baumgarten - Jordan, Hempel - Ludwig, Hiller, Weymar - Hensel, Förderer, Kipp, Becker, Baumgärtner összeállításban léptek pályára a 3500 néző előtt megrendezett mérkőzésen. Akkoriban még nem volt szövetségi kapitány a csapat élén, a DFB válogatta össze a játékosokat.
Az első sikereiket 1909. április 4-én érték el, amikor Budapesten a magyarok ellen 3-3-as döntetlent értek el. Ugyanezen a napon az első győzelmüket is megszerezték: Karlsruheban 1-0 arányú győzelmet arattak Svájc ellen.
Az 1912. évi nyári olimpiai játékok keretén belül játszotta le a nemzeti csapat az első tétmérkőzését: az 1912. június 6-i, Stockholmban rendezett mérkőzést 5-1-re veszítette el Ausztria ellen. A vereség a vigaszági tornán való szereplést jelentette, ahol az orosz válogatottat kapta ellenfélül. A 2000 néző előtt megrendezett stockholmi mérkőzés hatalmas mértékű német fölényt hozott, a 8-0-s első félidőt követően 16-0-s győzelmet aratott a Mannschaft.[3] A mérkőzésen Gottfried Fuchs egymaga tíz gólt szerzett, Fritz Förderer négy találatig jutott, míg Karl Burger és Emil Oberle is betalált egy-egy alkalommal az oroszok kapujába. A nagyarányú győzelem a mai napig a válogatott történetének legnagyobb különbségű diadala, míg az oroszoknak ez történetük legnagyobb veresége. A vigaszági elődöntőben a magyar válogatottal játszottak, ahol a mesterhármast szerző Schlosser Imre góljaira csak Förderer tudott válaszolni, így alakult ki a 3-1-es magyar siker. A németeknek tovább kellett várniuk az első kiugró sikerre. Azonban az első világháború miatt 1914 és 1920 között nem rendeztek nemzetközi mérkőzéseket.
Hat év kihagyás után 1920. június 27-én Zürichben lépett pályára először a háború után a csapat, ahol Svájc 4-1-es győzelmet aratott felettük. A Nationalelf élén az első szövetségi kapitány egy mannheimi iskolai tanár, Otto Nerz volt, aki 1923 és 1936 között töltötte be a posztot.
A nemzeti csapat a világháború után majdnem nyolc évig, 1920. június 27. és 1928. április 15. között csak barátságos mérkőzéseket játszott. 1928. május 28-án első alkalommal vívtak tétmérkőzést, melyet az 1928. évi nyári olimpiai játékok labdarúgótornájának keretében rendeztek. A nyolcaddöntőben többek között Richard Hofmann mesterhármasának köszönhetően 4-0-s győzelemmel jutottak tovább. Érdekesség, hogy a válogatott történetének ezen jelentős eseményén az ellenfél ezúttal is éppen Svájc volt. Az olimpiai torna amszterdami negyeddöntőjében Uruguay csapatával kerültek össze. A mérkőzés érdekessége, hogy a Nationalelf először játszott Európán kívüli ország válogatottjával. A találkozó 4-1-es uruguayi győzelemmel ért véget, Hofmann gólja csak a szépítésre volt elegendő a későbbi olimpiai bajnok ellen. Az olimpia után több mint öt évig (1928. szeptember 16. és 1934. január 14. között) ismételten csak barátságos találkozókon lépett pályára a német nemzeti tizenegy. Ennek az volt az oka, hogy az akkori gazdasági helyzet nem tette lehetővé a költséges utaztatást. A Német Labdarúgó-szövetség a nagy gazdasági világválság miatt anyagilag nem tudta megengedni magának, hogy a válogatott elutazzon az Uruguayban rendezett első, 1930-as labdarúgó-világbajnokságra.
Az 1934-es világbajnokságon már részt vett az együttes. A vb-re való kijutáshoz Luxemburgot kellett legyőzni, az akadályt könnyedén vették, 9-1-es győzelmükkel biztosították a vb-szereplést. A selejtező a német együttes fennállása során lejátszott 100. mérkőzése volt. A sikeresen megvívott selejtezőt követően a 8000 néző előtt megrendezett firenzei nyolcaddöntőben 5-2-re győzték le a belgákat. A négy nappal későbbi negyeddöntőben Karl Hohmann két találatával arattak 2-1-es diadalt Svédország ellen. A június 3-i Csehszlovákia elleni 3-1-re elveszített elődöntőben nem sikerült kiharcolni a döntőbe jutást, az ellenfélnél Oldřich Nejedlý háromszor talált be a német kapuba. A bronzmérkőzésen Ausztria ellen 3-2-re nyertek a németek,[4] így az első világbajnoki részvételük során rögtön érmesként zártak a tornán. A vb-n elért harmadik hely az első jelentős sikere volt a német válogatottnak.
A következő nemzetközi torna idejéig, két évig ismételten barátságos felkészülési mérkőzéseket játszottak. A gyenge szereplés miatt Otto Nerzet menesztették, helyére Sepp Herbergert nevezték ki szövetségi kapitánynak az 1936. évi hazai rendezésű nyári olimpiai játékok előtt. Az első mérkőzésen könnyedén nyertek, Luxemburg ellen - az 1934-es vb-selejtezőhöz hasonlóan ismét - kilenc gólt rúgtak, míg az ellenfél nem tudott betalálni. A negyeddöntőben azonban véget ért számukra a torna, Norvégia ellen 2-0-s vereséget szenvedtek.
1937-ben Herberger jól összeállított keretet alakított ki a válogatottnál, amely nem sokkal később a Breslau Elf (a breslaui tizenegy) becenevet kapta annak okán, hogy 8-0-ra verték a dán labdarúgó-válogatottat az akkoriban német városnak számító Breslauban (ma Wrocław, Lengyelország). Az 1938-as világbajnokság selejtezőit sikerrel vívta meg a Mannschaft, Finnország ellen 2-0-ra, Észtország ellen 4-1-re, Svédország ellen pedig 5-0-ra nyertek. Miután 1938 márciusában az Anschluss értelmében Ausztria beolvadt a Harmadik Birodalomba, az osztrák válogatottat (amely Európában az egyik legjobbnak számított akkoriban a profizmus miatt) feloszlatták annak ellenére, hogy kvalifikálta magát az 1938-as vb-re. Ugyanakkor a német politikusok elvárták azt, hogy öt vagy hat ,,ex-osztrák" labdarúgó csatlakozzon az ,,egyesített német csapathoz" a politikai egység látszatának érdekében. A selejtezőkhöz képest a torna már nem sikerült ennyire jól: az ,,egyesített" német válogatott már a nyolcaddöntőben mindössze 1-1-es döntetlent tudott elérni Svájc ellen, így az akkori szabályok értelmében pár nappal később újrajátszás következett a csapatok számára. A megismételt mérkőzésen a svájciak 4-2-es győzelmükkel továbbjutottak, kiejtve ezzel a német csapatot. A korai kiesés máig Németország történetének legrosszabb világbajnoki szereplése.
Az 1942-es világbajnokságot (amelynek a rendezési jogára Brazília mellett Németország pályázott) a FIFA törölte a második világháború miatt, így az 1938. szeptember 18. és 1942. november 22. közötti időszakban csak barátságos mérkőzéseken léptek pályára a játékosok. A német válogatott számára az 1942. november 22-i, Szlovákia ellen 5-2-re megnyert mérkőzés sokáig az utolsó volt. A második világháború miatt Németországot a FIFA kizárta a tagjai közül, és eltiltotta 1950-ig a rendezvényein való részvételtől.
Három német válogatott :
Az 1950-es labdarúgó-világbajnokságot követően a Nemzetközi Labdarúgó-szövetség (FIFA) visszavette a tagjai közé a Német Labdarúgó-szövetséget (DFB), azonban Németország három részre bomlott. A korábbi német válogatott ,,jogutódja" az NSZK lett, mellette létrejött az NDK labdarúgó-válogatott és a Saar-vidéki labdarúgó-válogatott. A DFB a központját Frankfurt am Mainba tette, szövetségi kapitánynak még mindig Sepp Herbergert alkalmazta.
Az NSZK pontosan nyolc évvel az után, hogy Németország lejátszotta utolsó hivatalos mérkőzését az eltiltása előtt, 1950. november 22-én Stuttgartban barátságos mérkőzésen játszott Svájc ellen, amely 1-0-s nyugatnémet győzelemmel fejeződött be. A következő találkozóját 1951 tavaszán ismét Svájccal játszotta, ami a válogatott fennállásának 200. mérkőzése volt. A jubileum 3-2-es nyugatnémet sikert hozott. Mindössze 19 mérkőzéssel a második világháborút követően az NSZK kvalifikálta magát az 1954-es labdarúgó-világbajnokságra, a selejtezőcsoportjában megelőzve a Saar-vidéket és Norvégiát.
A berni csoda :
A sikeres vb-selejtezők megvívása után a Fritz Walter vezette NSZK az 1954-es világbajnokságon Törökországgal, Dél-Koreával és a torna legnagyobb esélyesének tartott Magyarországgal került egy csoportba. A törökök ellen 4-1-es győzelmet arattak, míg az Aranycsapattól 8-3-as vereséget szenvedtek a tartalékosan felálló nyugatnémetek. Mivel Törökország 7-0-ra legyőzte Dél-Koreát, így a csoportban a második és harmadik helyezett között pontegyenlőség alakult ki, azaz megismételt mérkőzést rendeztek Nyugat-Németország és Törökország között. A találkozó az NSZK 7-2-es győzelmével ért véget, így a magyarok mellett a nyugatnémetek jutottak tovább a csoportból a negyeddöntőbe.
A Genfben rendezett Jugoszlávia elleni negyeddöntőben 2-0-s győzelmet arattak, a vezetést Ivan Horvat öngóljával szerezték meg a 9. percben, majd Helmut Rahn a 85. percben bebiztosította csapata győzelmét. Érdekesség, hogy a mérkőzésnek Zsolt István személyében magyar játékvezetője volt. A világbajnokság elődöntőjében Ausztria ellen lépett pályára a nyugatnémet nemzeti tizenegy, a találkozón sima 6-1 arányú NSZK győzelem született.
A nyugatnémet válogatott hatalmas meglepetésre bejutott a vb-döntőbe, ahol az ellenfele az a magyar csapat volt, amellyel a csoportkörben már egyszer találkoztak. Sepp Herberger, az NSZK szövetségi kapitánya a 8-3-as vereséggel végződött mérkőzéshez képest hat helyen megváltoztatta csapata kezdő tizenegyét. A finálé esélyese az Aranycsapat volt, a mérkőzés megkezdése után 8 perccel már 2-0-ra vezettek a magyarok. A 10. minutumban azonban a nyugatnémeteknek Max Morlock révén sikerült szépíteniük, majd nyolc perccel később egyenlíteniük is Rahn találatával. A nyugatnémetek egalizálását követően kiegyenlített volt a találkozó, majd hat perccel a rendes játékidő lefújását megelőzően Rahn megszerezte a második gólját is (a magyarok ellen ezen a vb-n összesen háromszor volt eredményes). A hátralévő időben Puskás hiába egyenlített ki, a játékvezető a gólt érvénytelenítette les miatt, így kialakult a 3-2-es nyugatnémet győzelem.[6] Ezzel az Aranycsapat négy éven keresztül tartó (1950. május 14. - 1954. július 4.) veretlenségi sorozata megszakadt, amely 32 egymást követő mérkőzésből áll (ez a rekord a mai napig megdöntetlen). A Nationalelf első alkalommal lett világbajnok, a döntőt Németországban ,,A berni csoda" (németül: Das Wunder von Bern) néven tartják számon. Ez a váratlan győzelem euforikus érzést váltott ki a háború utáni kettéosztott Németországban. A diadal lényeges szerepet töltött be az Német Demokratikus Köztársasággal való, a háborút követő ideológiai alap létrehozásában.
Sikertelen világesemények:
Az 1958-as labdarúgó-világbajnokság selejtezőiben nem kellett játszaniuk, mivel címvédőként automatikusan résztvevők voltak. A csoportkör során a kvartett élén végeztek Észak-Írország, Csehszlovákia és Argentína előtt. A torna egyenes kieséses szakaszában a negyeddöntőben a négy évvel korábbi világbajnoksághoz hasonlóan Jugoszláviával találkoztak, s jutottak tovább 1-0-s győzelemmel. A göteborgi elődöntőben a házigazda Svédország ellen 3-1-es vereséget szenvedtek. A bronzmérkőzésen a Just Fontaine vezette franciák 6-3-as vereséget mértek a nyugatnémetekre, Fontaine négy gólt szerzett a mérkőzésen.
A csalódást keltő világbajnoki negyedik hely után az első ízben megrendezett, 1960-as labdarúgó-Európa-bajnokságra nem nevezett az NSZK, csakúgy, mint az 1964-es labdarúgó-Európa-bajnokságra sem. A két Európa-bajnokság (az első két kiírás még Európai Nemzetek Kupája néven futott) közötti 1962-es labdarúgó-világbajnokságon való részvételt a selejtezőcsoportban Észak-Írország és Görögország megelőzésével sikerült biztosítani. A csoportmérkőzéseket akadálytalanul vette a nyugatnémet csapat (Olaszország ellen 0-0, Svájc ellen 2-1, a házigazda Chile ellen 2-0), így csoportelsőként jutott be a negyeddöntőbe. Az ellenfele az egymást követő harmadik világbajnokságon is Jugoszlávia volt, azonban ez alkalommal nem sikerült az elődöntőbe jutás, Petar Radaković 85. percben szerzett gólja kiejtette az NSZK-t.
Emlékezetes vereségek: a Wembley-gól és Az Évszázad Mérkőzése :
Az 1966-os világbajnokságra a selejtezőcsoportban Svédországot és Ciprust megelőzve sikerült kijutni. A csoportküzdelmek során a csoport élén végeztek a svájciak 5-0-s és a spanyolok 2-1-es legyőzésének, illetve az Argentína elleni 0-0-s döntetlennek köszönhetően. A negyeddöntőben Uruguayt 4-0-ra, a Szovjetuniót 2-1-re verték, így bejutottak a fináléba. A döntőt a házigazda Anglia ellen vívták. A 93 000 néző előtt rendezett találkozó nagy izgalmakat hozott, a vezetést az NSZK szerezte meg a 12. percben Helmut Haller találatával, amit Geoff Hurst hat perccel később kiegyenlített. A második félidőben Martin Peters megfordította az eredményt, a nyugatnémetek a 89. percben alakították az eredményt 2-2-es döntetlenre Wolfgang Weber góljával. Weber találata vitatott körülmények között született, mivel a labda a játékos kezét is érintette, mielőtt a gólvonalon túlra juttatta volna azt. Németországban Geoff Hurst hosszabbításban szerzett első gólja Wembley-gól néven vált ismertté, amely máig a vita tárgyát képezi. A későbbi videó felvételeken az látszik, hogy a labda nem haladt át a gólvonalon, miután lepattant a keresztlécről.[9] Mivel a svájci játékvezető, Gottfried Dienst nem látta tisztán az esetet, a szovjet partjelző Tofik Bahramov véleményére támaszkodva tévesen gólt ítélt. Amíg a nyugatnémetek erőteljes nyomást gyakoroltak az egyenlítés érdekében, egy néző behatolt a pályára az utolsó percben, és Hurst újabb vitás találatot szerzett, mellyel kialakult a 4-2-es angol győzelem.
Az 1970-es világbajnokság selejtezőit vereség nélkül vívta meg (egyedül Skócia ellen játszott egy 1-1-es döntetlent Glasgowban, Ausztriát és Ciprust oda-vissza megverte), így bebiztosította a világbajnoki részvételét. A vb-csoportkörében száz százalékos teljesítménnyel végzett csoportja élén. A negyeddöntőben a címvédő Angliával játszhattak, ami lehetőséget adott a visszavágóra. Az angolok a 49. percben már 2-0-ra vezettek Alan Mullery és Martin Peters góljával, így újabb vereség volt kilátásban. Azonban a nyugatnémetek a 76. percre ledolgozták kétgólos hátrányukat, előbb Franz Beckenbauer szépített, majd Uwe Seeler egyenlített. A rendes játékidőben nem született több találat, így hosszabbításra került sor. A 108. percben Gerd Müller révén újabb nyugatnémet gól esett, amivel beállította a 3-2-es végeredményt. A negyeddöntőben aratott siker eredményeként az elődöntőben az olasz labdarúgó-válogatott ellen léphetett pályára a Mannschaft az Estadio Aztecaban. A Németországban (németül: Jahrhundertspiel) és Olaszországban (olaszul: Partita del secolo) is Az Évszázad Mérkőzése néven elhíresült találkozó hatalmas izgalmakat hozott. Az olaszok Roberto Boninsegna révén már a 8. percben megszerezték a vezetést, amit Karl-Heinz Schnellinger a mérkőzés rendes játékidejének utolsó, 90. percében egyenlített ki. Emlékezetes volt, hogy Franz Beckenbauer kificamodott vállal is a pályán maradt, mivel addigra már mindkét cserelehetőségüket kihasználták. A hosszabbításban négy perc elteltével Nyugat-Németország Gerd Müller góljával a vezetést is megszerezte, amit újabb négy perc elteltével Tarcisio Burgnich egalizált. Hat perccel később, a 104. percben Luigi Riva újra egygólos előnyhöz juttatta az Azúrkékeket. Ismételten hat perc kellett a következő találathoz: Müller második gólja 3-3-as döntetlenre alakította az eredményt. Amíg a televízió ismételte a nyugatnémet gólt, addig Gianni Rivera a 111. percben megszerezte csapatának a győzelmet, és egyben döntőbe jutást jelentő találatot.
A harmadik helyért rendezett mérkőzést 1-0-ra nyerték meg Uruguay ellen, az egyetlen gólt Wolfgang Overath szerezte. A torna gólkirálya Gerd Müller lett 10 találattal.
Az aranykorszak:
Az 1971-ben csapatkapitánnyá kinevezett Beckenbauer vezette Nationalelfnek a világbajnokságon szerzett bronzérem után első ízben sikerül kijutni az Európa-bajnokságra (1968-ban nem sikerült kvalifikálni, előtte nem indultak). Az 1972-es belgiumi torna az elődöntőkkel kezdődött, ahol a rendező Belgium csapatát kapták ellenfélül. Müller két góljával 2-0-ra vezettek, a hazaiak csak szépíteni tudtak. A fináléban a magyarokat legyőző Szovjetunióval játszottak. A mérkőzés 3-0-s NSZK győzelmet hozott, Müller ismét duplázott, amivel a vb- után az Eb-gólkirályi címet is megszerezte. A története első Európa-bajnokságán szereplő nyugatnémetek rögtön kontinensbajnoki címet szereztek.
Az 1974-es labdarúgó-világbajnokság selejtezőin nem kellett rész venniük, mivel rendezőként automatikus résztvevőnek számítottak. A torna első csoportkörében az 1. csoportba kapott besorolást az NSZK, a kvartettet mellette az először vb-résztvevő Ausztrália, Chile és az ugyancsak első világbajnokságát teljesítő NDK alkotta. A nyugatnémetek első két találkozójukat győzelemmel abszolválták (Chile ellen 1-0, Ausztrália ellen 3-0), míg az utolsó mérkőzésre a szomszédos Német Demokratikus Köztársaság ellen került sor. A csatát a keletnémetek nyerték 1-0-ra, így az NSZK a második helyen végzett csoportjában. A második csoportkörben már nem hibázhattak, mivel csak a csoportelső jutott be a döntőbe. Nem is tették, Jugoszlávia, Svédország és Lengyelország legyőzésével bejutottak a döntőbe, ahol az ellenfél a holland labdarúgó-válogatott volt. A Müncheni Olimpiai Stadionban a mérkőzés első percében Johan Cruijff szólóját követően Uli Hoeneß a büntetőterületen belül szabálytalanságot követett el. A megítélt tizenegyest Johan Neeskens értékesítette a 2. percben. A játékvezető a nyugatnémeteknek is büntetőt ítélt, amit Paul Breitner a 25. percben váltott gólra, majd a félidő vége előtt a 43. percben Gerd Müller megszerezte a vezetést is. A második játékrészben nem esett gól (habár Müller a kapuba talált, de azt les miatt nem adták meg), így a hazai környezetben játszó nyugatnémetek 2-1-es győzelmükkel másodszorra is világbajnokok lettek.[13] Müllernek ez volt az utolsó találata a nemzeti csapatban, a vb után visszavonult a válogatottból. A két világbajnokságon szerzett összesen 14 góljával megdöntötte Just Fontaine 13 gólos rekordját (a francia egyetlen vb-n, 1958-ban szerezte az összest), ami 2006-ig fennállt, és amelyet Ronaldo döntött meg 15 találattal (a brazil három tornán szerezte góljait). Az NSZK az egyetlen válogatott, amely Európa-bajnokként lett világbajnok is (Franciaország is birtokolta egy időben a két címet, de ők előbb vb-győztesek lettek, és utána kontinensbajnokok).
A 70-es és 80-as évek :
Az 1976-os labdarúgó-Európa-bajnokságra a sikeresen teljesített kvalifikáció után címvédőként érkeztek. Az elődöntővel kezdődő kontinenstornán a jugoszlávok ellen a 30. percben már 2-0-s hátrányba kerültek. A 82. minutumra sikerült ledolgozni a hátrányt, és a hosszabbításban a győzelmet is megszerezték, többek között Dieter Müller mérkőzésen elért mesterhármasának köszönhetően. A döntőben a Hollandiát kiejtő Csehszlovákia ellen léptek pályára. A nyugatnémetek számára ismét rosszul alakult a találkozó, a 25. percben ezúttal is két góllal vezetett ellenfelük. Dieter Müller szépített három perccel később, míg Bernd Hölzenbein a rendes játékidő vége előtt egy perccel döntetlenre alakította az eredményt. A ráadásban nem született gól, így büntetőpárbajra került sor, ahol a csehszlovákok az első négy büntetőt értékesítették, míg az NSZK részéről Uli Hoeneß kihagyta a magáét. A csehszlovákok az utolsó lövésüknél sem hibáztak, így Nyugat-Németország ezüstérmes lett. A torna gólkirálya Dieter Müller lett négy találattal.
A sikertelen Eb-címvédési kísérlet után az 1978-as labdarúgó-világbajnokságon lehetőségük volt a világbajnoki cím megvédésére. Regnáló bajnokként automatikus résztvevők voltak, az eseményre a csoportküzdelmek során csatlakoztak. Az első csoportkörben kevésbé meggyőző teljesítményt mutattak, Lengyelország mögött a második helyen végeztek (Lengyelországgal 0-0, Mexikó ellen 6-0, majd Tunézia ellen ismét egy gólnélküli döntetlen). Az elődöntőnek megfelelő második csoportkörben Olaszország ellen ezúttal is gólképtelen maradt a csapat. Ezt követően a hollandok ellen 2-2-es döntetlent játszottak. Az Ausztria elleni utolsó mérkőzésen meglepetésre 3-2-re kikaptak,[14] s ennek következtében a harmadik helyen végeztek a csoportban, mindössze az őket legyőző osztrákokat előzték meg. A világbajnokságot követően Helmut Schön visszavonult a szövetségi kapitányi poszttól, helyére az addigi segédjét, Jupp Derwallt nevezték ki.
Derwall első tornája sikeres volt, mivel az 1980-as Európa-bajnokságot megnyerte a nyugatnémet válogatott. A csoportmérkőzések során Csehszlovákia, Hollandia és Görögország csapatával játszottak. Az első találkozón a csehszlovákok ellen Karl-Heinz Rummenigge góljával arattak 1-0-s győzelmet, majd a Hollandia elleni mérkőzésen Klaus Allofs szerzett három gólt, amivel a Nationalelf a 65. percben már 3-0-ra vezetett. Az Oranje a hajrára egygólosra csökkentette a hátrányát, ám végül nem esett több gól, így az NSZK nyert 3-2-re. Az utolsó csoportmérkőzésen a görögök ellen 0-0-s döntetlen született, ami a csoportelsőséget, és ezáltal a döntőbe jutást eredményezte a nyugatnémeteknek. A döntőt a belgákkal játszották, ahol a gól nélküli első félidőt követően 2-1-re nyertek Horst Hrubesch duplájával, így megszerezték második Európa-bajnoki címüket. Az esemény gólkirálya Allofs lett a Hollandia elleni mesterhármasának köszönhetően.
Az 1982-es labdarúgó-világbajnokság selejtezőin meggyőző teljesítménnyel szerepeltek: mind a nyolc mérkőzésüket megnyerték, Ausztriát, Bulgáriát, Albániát és Finnországot hazai pályán és idegenben egyaránt legyőzték, ráadásul kétszer is gólzáporos mérkőzésen diadalmaskodtak, mivel a finnek ellen 7-1-re, az albánok ellen pedig 8-0-ra nyertek otthon. A torna első csoportkörében Rummenigge nagyszerű teljesítményt mutatott, az Algéria elleni 2-1-re elveszített találkozón ő szerezte az NSZK egyetlen találatát, a Chile elleni 4-1-es siker során pedig háromszor talált az ellenfél kapujába. Az osztrákok elleni mérkőzés a csoportelsőségről döntött. A nyugatnémetek 1-0-ra nyertek, s mivel még az előző napon Algéria 3-2-re verte Chilét, így hármas holtverseny alakult ki a csoportban. Az első helyet az NSZK szerezte meg jobb gólkülönbségének köszönhetően, mellette még Ausztria jutott tovább. A második csoportkörben már csak három csapat szerepelt egy csoportban. Az NSZK Angliával és Spanyolországgal együtt alkotta a B-csoportot. Az angolok ellen gólnélküli döntetlen lett a találkozó végeredménye, míg a hazai pályán játszó spanyolokat 90 089 néző előtt a Santiago Bernabéu stadionban verték meg 2-1-re. Ismételten csoportelsőként jutottak tovább, az elődöntőben Franciaország ellen 3-3-as döntetlent követően 5-4-re nyertek a büntetőpárbajban. A döntőben Olaszországgal mérkőztek, ahol az Azzurri már háromgólos előnyre tett szert, a nyugatnémetek számára végül csak a szépítés sikerült. Jupp Derwall kapitánykodása során a második nemzetközi tornáján vezette döntőbe az NSZK csapatát, ezúttal azonban ezüstérmesek lettek.
A sikeresen megvívott Eb-selejtezőket követően az 1984-es kontinenstornára címvédőként érkeztek, ám maga a torna már nem sikerült ennyire jól. A csoportkörben a Portugália elleni nyitómérkőzésükön 0-0-s eredmény született, amit a Románia elleni 2-1-es győzelem követett, ahol Rudi Völler szerezte mindkét nyugatnémet gólt. A spanyolok ellen 1-0-ra kikaptak, ami a korai kiesést eredményezte.
Beckenbauer kapitányi sikere:
Az Eb-kudarc után Franz Beckenbauert nevezték ki szövetségi kapitánynak a válogatott élére. A játékosként 1974-ben világbajnok edző sikeresen kijuttatta az 1986-os világbajnokságra a válogatottat. Ott a csoportkörben némi meglepetésre a dánok mögött csak a második helyen jutottak be a nyolcaddöntőbe. Az ellenfelük a marokkói labdarúgó-válogatott volt, akiket Lothar Matthäus 87. percben szerzett góljával vertek meg, s jutottak tovább. A Mexikó elleni negyeddöntőben gólnélküli döntetlent értek el, a tizenegyesrúgások során azonban nem rontottak a nyugatnémet játékosok a 4-1-re megnyert büntetőpárbaj során, így az utolsó rúgásokra nem kellett sort keríteni. Érdekesség, hogy Toni Schumacher Sergio Goycocheaval együtt tartja a rekordot a világbajnokságok büntetőpárbajai során a legtöbb hárított tizenegyes tekintetében, négy védéssel. Az 1982-es vb-hez hasonlóan az elődöntőben itt is a franciák ellen kellett pályára lépni, ezúttal azonban kétgólos győzelmükkel biztosították a döntőbe jutást. Az Argentínával vívott finálé az NSZK szempontjából rosszul alakult, mivel 55 perc elteltével 2-0-s hátrányba kerültek. A 74. percben Rummenigge szépített, majd hat perccel később Völler egyenlített. Újabb három perc elteltével az argentinok ismét előnyhöz jutottak, ám ezt követően a nyugatnémetek már nem tudtak egalizálni. A Mannschaft az egymást követő második világbajnokságán lett ezüstérmes.
A nyugatnémetek abban bíztak, hogy hazai pályán sikerül megnyerniük az 1988-as labdarúgó-Európa-bajnokságot. Rendezőként nem kellett részt venniük a selejtezőkben. A csoportkör során Olaszország ellen egy 1-1-es döntetlennel kezdték a tornát, amit a Dánia és a Spanyolország elleni győzelmek követtek, mindkét alkalommal 2-0 arányban diadalmaskodtak. Az elődöntőben Hollandia ellen játszottak, ahol az 55. percben Matthäus büntetőjével megszerezték a vezetést, végül mégis a hollandok jutottak be a döntőbe Ronald Koeman tizenegyes-góljának és Marco van Basten találatának köszönhetően.
A csalódást keltő Eb után az 1990-es világbajnokságra Hollandia mögött a második helyen kvalifikálta magát a nyugatnémet csapat. Ez volt az utolsó olyan labdarúgótorna, amelyen Nyugat-Németország (NSZK) néven szerepeltek, ugyanis a finálé után három hónappal Németországot újraegyesítették. A tornán csoportelsőként biztosította a helyét a nyolcaddöntőbe, két alkalommal is gólgazdag mérkőzést játszott a csapatkapitánynak kinevezett Lothar Matthäus vezette csapat: Jugoszlávia ellen 4-1-re, az Egyesült Arab Emírségek ellen pedig 5-1-re nyertek. Matthäus, Klinsmann és Völler mindkét találkozón eredményes tudott lenni. Az utolsó találkozójukon Kolumbia ellen Pierre Littbarski révén ugyan a 89. percben megszerezték a vezetést, de az egy perccel később Freddy Rincón kiegyenlítette. A legjobb tizenhat között Hollandia ellen 2-1-re nyertek, majd a negyeddöntőben Csehszlovákiát verték meg 1-0-ra. Az Anglia elleni elődöntőben a rendes játékidőben 1-1-es döntetlen született, és mivel a hosszabbításban nem esett újabb gól, így a tizenegyespárbaj következett. A nyugatnémetek mind a négy büntetőjüket értékesítették, míg az angol játékosok közül az utolsó két lövő hibázott, ennek köszönhetően az NSZK jutott tovább 4-3-as sikerével. A döntőbeli ellenfele az ugyancsak büntetőkkel továbbjutott Argentína volt. A mérkőzés az előző világbajnokság fináléjának ,,visszavágója" volt, a találkozó egészen a 85. percig gól nélkül zajlott, amikor Andreas Brehme értékesítette az NSZK javára megítélt tizenegyest.[17] A Nationalelf egymást követő harmadik alkalommal jutott be a világbajnokság döntőjébe, a két ezüstérem után most nyerniük sikerült, így harmadik alkalommal lettek világbajnok. Beckenbauer Mário Zagallo után a második ember lett, aki világbajnokságot nyert játékosként és edzőként egyaránt, azonban az első olyan, aki csapatkapitányként és szövetségi kapitánykánt is megtette ezt.
Az újraegyesülés után :
1990. februárjában az 1992-es Európa-bajnokság selejtezőtornájának sorsolásakor az NDK és az NSZK egyaránt az 5. csoportba került. Azonban az újraegyesítésének folyamata már 1989-ben megkezdődött. A ,,két Németország" egyesítése már augusztusban megtörtént, noha a politikai értelemben vett egyesítést csak 1990. október 3-án deklarálták. A klubok és a játékosok korábban csatlakoztak a DFB-hez, és a bajnokság új idénye ez alatt már elkezdődött. Nyugat-Németország augusztus 29-én Portugália ellen egy barátságos mérkőzés keretein belül lépett pályára, amelyen a FIFA szabályainak értelmében nem léphettek pályára azok a játékosok, akik korábban az NDK színeiben voltak válogatottak. A Svédország elleni barátságos találkozón és a Luxemburg elleni Európa-bajnoki selejtezőn ugyanez volt a helyzet. Tervbe volt véve, hogy a korábban kiírt Kelet- és Nyugat-Németország közötti selejtezőt megrendezik barátságos mérkőzésként az újraegyesítést ünnepelve, azonban ezt a tervet törölték. Az első mérkőzés, amelyen az egységes Németország pályára lépett, és a korábbi NDK válogatott labdarúgók is szerepelhettek (úgy mint Matthias Sammer és Ulf Kirsten), a december 19-i Svájc ellen 4-0-ra megnyert találkozó volt, ahol Rudi Völler már az 1. percben vezetéshez juttatta a németeket.
A világbajnoki cím megnyerése után Beckenbauer leköszönt a kapitányi posztról, utódja az addigi segítője, Berti Vogts lett. A csapat a várakozásoknak megfelelően kijutott az 1992-es Európa-bajnokságra. A tornán csoportmásodikként jutottak be az elődöntőbe, ahol a házigazda svédeket ejtették ki 3-2-es győzelmüknek köszönhetően. A döntőben az Eb meglepetéscsapatával, Dániával találkoztak, akik az eredetileg résztvevő, de a Délszláv háború miatt kizárt Jugoszlávia helyett szerepeltek az eseményen. A fináléban a németek végül 2-0-s vereséget szenvedtek. Karl-Heinz Riedle a kontinenstorna társgólkirálya lett negyedmagával.
Az 1994-es világbajnokságra címvédőként érkeztek (a selejtezőkön nem kellett szerepelniük). A csoportból többek között Jürgen Klinsmann remeklésével sikerült továbbjutni, aki négy gól szerzett (csapata a csoportmérkőzések alatt összesen ötöt). A nyolcaddöntőben Belgiumnál 3-2 arányban bizonyultak jobbnak, a negyeddöntőben Bulgária ellen mérkőztek. A világbajnoki negyeddöntőben a második félidő elején Matthäus tizenegyesgóljával ugyan megszerezték a vezetést, de Bulgária megfordította a mérkőzés eredményét, kiejtve ezzel Németországot.
Az első alkalommal 16 csapat részvételével megrendezett 1996-os labdarúgó-Európa-bajnokságon jól szerepelt a Nationalelf. Csehország ellen 2-0-ra, Oroszország ellen 3-0-ra nyertek, míg Olaszországgal gólnélküli döntetlent játszottak a csoportkörben, amivel csoportelsőként biztosították a továbbjutásukat. A negyeddöntőben a horvátoknál bizonyultak jobbnak (2-1), az elődöntőben a rendező Anglia ellen 1-1-es döntetlent játszottak. A Puhl Sándor vezette mérkőzés 3. percében Alan Shearer szerezte meg a vezetést az angoloknak, amit Stefan Kuntz egyenlített ki, és alakította ki a végeredményt a 16. percben. A hosszabbítás sem hozott újabb gólt, így büntetőpárbaj döntötte el a finalista kilétét. Mindkét csapatból az első öt rúgó egyaránt értékesítette a büntetőt, a hatodik párosból Gareth Southgate lövését azonban Andreas Köpke kivédte, Andreas Möller a sajátját viszont belőtte, bejuttatva a németeket a döntőbe. Az Eb-finálé másik csapata az a Csehország volt, akikkel a csoportmérkőzések során egyszer már megmérkőztek. A találkozón a csehek jutottak előnyhöz Patrik Berger 59. percben szerzett tizenegyesgóljával. A mérkőzés hőse Oliver Bierhoff volt, aki a 73. percben kiegyenlített, majd a hosszabbításban a 95. percben szerzett aranygóljával meg is nyerték a mérkőzést, és ezáltal harmadik alkalommal az Európa-bajnokságot is. Németország ezzel az újraegyesítést követő első jelentős diadalát aratta. A torna legjobb játékosának Matthias Sammert választotta meg az UEFA.
Az 1998-as világbajnokság kvalifikációs tornáján Ukrajna és Portugália, valamint Örményország, Észak-Írország és Albánia előtt sorozatban a 12. világbajnoki szereplésüket biztosították be. Magán a tornán Eb-címvédőként már nem szerepeltek ennyire jól. A csoportjukból elsőként jutottak tovább, a nyolcaddöntőben Mexikót verték meg 2-1-re. A negyeddöntőben a horvátoktól sima, 3-0-s vereséget szenvedtek,így az egymást követő második alkalommal estek ki a torna ezen szakaszában. A világbajnokságot követően Vogts lemondott, helyére a szövetségi kapitányi posztra Erich Ribbecket nevezték ki.
A 21. században :
Az új szakvezetővel felemás formát mutatott a német válogatott. Máltát mindössze 2-1-re verték meg az első mérkőzésükön, amit a Románia elleni 1-1-es döntetlen követett, így az első Eb-selejtezőt nem túl biztató körülmények között várták. A törökök elleni idegenbeli selejtezőn 1-0-s vereséget szenvedtek, így igazolódni látszottak a kételyek. Noha a soron következő, Moldova elleni, ugyancsak idegenbeli tétmérkőzésen 3-1-re nyertek, az ezt követő barátságos találkozókon nyeretlenek maradtak Hollandia (1-1), az Egyesült Államok és Kolumbia (3-3) ellen. Az újabb selejtezőkön azonban legyőzték Észak-Írországot és Finnországot is, de a skótok elleni hazai környezetben rendezett felkészülési mérkőzésüket 1-0-ra elbukták, ugyanakkor Moldova ellen kiütéses, 6-1-es győzelmet arattak az Eb-selejtezőn.
Az Európa-bajnoki cím birtokosaként meghívást kaptak az 1999-es konföderációs kupára, melyen első alkalommal vettek részt (noha az 1997-es tornán is indulási jogot szereztek ugyanezen a jogcímen, de akkor visszaléptek). A kupán egy nem túl erős kerettel vettek részt, aminek eredményeként már a csoportkör után búcsúzni kényszerültek. A nyitómérkőzésükön Brazíliától 4-0-s vereséget szenvedtek, majd Új-Zéland ellen 2-0-ra nyertek. Az utolsó találkozójukon az Egyesült Államok ellen 2-0 arányban maradtak alul, így kiestek.
Ezt követően ismét Európa-bajnoki selejtezőket játszottak, melyeken veretlenek maradtak, így kijutottak a kontinenstornára. Ezután Norvégia ellen újra sikerült barátságos mérkőzést nyerniük, amit egy 2-1-es vereség és két 1-1-es döntetlen követett. Az Eb előtti utolsó két felkészülési találkozójukat azonban megnyerték, először a csehek ellen bizonyultak jobbnak 3-2-re, majd Liechtenstein válogatottját győzték le 8-2-re. A 2000-es labdarúgó-Európa-bajnokságon egy magas átlagéletkorú csapattal szerepeltek. Az első csoportmérkőzésükön Románia ellen csak 1-1-es végeredmény született, Angliától 1-0-ra, Portugáliától pedig (amely már két forduló után bebiztosította a továbbjutását) 3-0-ra kaptak ki. A csoport legutolsó helyén végeztek egyetlen rúgott góllal. A német válogatott történetében Ribbeck az egyetlen olyan szövetségi kapitány, aki semmilyen sikert sem tudott elérni. A kiábrándító Eb-szereplést követően Ribbecket menesztették, helyére Rudi Völlert nevezték ki eleinte átmeneti jelleggel, később azonban állandósítva a posztján, mivel az utódnak szánt Christoph Daum kábítószer botrányba keveredett.
Völler első mérkőzésén Spanyolország ellen játszottak, ami az egyetlen felkészülési találkozó volt a világbajnoki-selejtezőket megelőzően. A debütálás jól sikerült, mivel Mehmet Scholl és Alexander Zickler két-két góljával 4-1-es győzelmet arattak. A selejtezőket jól kezdték, a görögöket 2-0-ra, az angolokat Londonban 1-0-ra verték meg. A dánok és a franciák elleni felkészülési mérkőzéseiken vereséget szenvedtek, a vb-selejtezőkön viszont négyszer is veretlenek maradtak (a finnekkel játszottak 2-2-es döntetlent), és a közbeékelődött Szlovákia elleni barátságos mérkőzésen is 2-0-ra győztek. Az Anglia elleni hazai visszavágót megelőzően Magyarországgal játszottak Budapesten, ahol 5-2-es győzelmet arattak. Az angolok elleni selejtező azonban rosszul sikerült, 5-1-es vereséget szenvedtek. Az utolsó játéknapot megelőzően az angolok és a németek azonos pontszámmal álltak a csoport élén, és habár az angolok hazai pályán csak 2-2-es döntetlent játszottak a görögökkel, a németek nem tudták kihasználni a lehetőséget a csoportelsőség kivívására, mivel otthon 0-0-s döntetlent játszottak Finnországgal. A német nemzeti csapat története során először kényszerült arra, hogy pótselejtezőt játsszon, ahol ellenfele Ukrajna volt. Az első mérkőzésen Kijevben 1-1-es döntetlen született, ám a visszavágón 4-1-re nyertek a németek (az első mérkőzésen is eredményes Michael Ballack kétszer is eredményes volt), így bebiztosították a részvételüket a világbajnokságon.
A 2002-es világbajnokság közeledtével alacsonyak voltak a német csapattal kapcsolatos elvárások a nehézkesen megvívott selejtezőket követően (habár a kijutás utáni felkészülési mérkőzéseken jól szerepeltek: Izrael ellen 7-1, az Egyesül Államok ellen 4-2, Kuvait ellen 7-0, Ausztria ellen 6-2, és két 1-0-s vereség Argentínától és Walestől). A tornán viszont roppantul erősen kezdtek, Szaúd-Arábiát 8-0-ra verték meg az első mérkőzésükön, ahol a nyolc gólt hat játékos szerezte (érdekesség, hogy a mesterhármast elérő Miroslav Klose az összes találatát fejjel szerezte).[20] Az írek ellen egészen a 92. percig vezettek, amikor Robbie Keane egyenlített, kialakítva az 1-1-es végeredményt, Kamerunt pedig 2-0-ra verték (Klose további két gólt fejelt, mindkét mérkőzésen egy-egy találatot szerzett). Az egyenes kieséses szakaszban Paraguay ellen a 88. percben szerezték meg a vezetést és egyben a győzelmet Oliver Neuville találatával. Az Egyesült Államokat ugyancsak 1-0-ra verték meg, míg az elődöntőben a házigazda dél-koreaiakat verték Ballack góljával, aki a mérkőzésen kapott sárga lapja miatt nem szerepelhetett a döntőben. A finálé brazil fölényt hozott, melyet Ronaldo két góljával Brazília nyert meg. A torna legjobb játékosának Oliver Kahnt választották meg, aki az egyetlen olyan kapus, aki Világbajnoki aranylabdát kapott. Kahn emellett a Jasin-díjat is megkapta, ami a világbajnokság legjobb kapusának járó elismerés. A 2003-as konföderációs kupán világbajnoki ezüstérmesként részvételi jogot szerzett, de a tornán nem kívántak részt venni.
A 2004-es Európa-bajnokság kezdőcsapatai a Németország-Csehország csoportmérkőzés előtt
A soron következő Eb-selejtezőket sikerrel teljesítették, így a 2004-es labdarúgó-Európa-bajnokságon indulási jogot szereztek. Ott azonban győzelem nélkül már a csoportkör után kiestek. A torna után Völler lemondott, mivel a média folyamatosan bírálta. Ennek következtében a válogatott élére hat éven belül már a harmadik szövetségi kapitányt kellett megtalálnia a szövetségnek, holott azelőtt 75 évig mindössze hat szakvezető irányította a nemzeti csapatot. A lehetséges jelöltek között szerepelt Ottmar Hitzfeld és Otto Rehhagel is, valamint a korábbi válogatott Jürgen Klinsmann, aki ezt megelőzően soha sem töltött be vezetőedzői posztot. Az edzői tapasztalatok és a licenc hiánya miatt Joachim Löwöt nevezték ki mellé segítőnek. Klinsmann fő feladata az volt, hogy a hazai rendezésű 2006-os világbajnokságon jó eredményt érjen el a válogatottal. Klinsmannék első tornája a világbajnokságot felkonferáló 2005-ös konföderációs kupa volt, melyen rendezőként szerepeltek. A csoportmérkőzések során Ausztrália ellen 4-3-ra nyertek, Tunéziát 3-0-ra győzték le, Argentína ellen 2-2-es végeredmény született, így csoportgyőztesként jutottak be az elődöntőbe. Ott a brazilok ellen kétszer is hátrányba kerültek, amiket mindkétszer két perc alatt ledolgoztak, azonban a 76. percben esett brazil gólra már nem tudtak válaszolni. A bronzmérkőzésen Mexikóval találkoztak, és nyertek a hosszabbításban 4-3-ra.Németország Klinsmann vezetésével története első érmét szerezte meg a konföderációs kupán.
A 2006-os vb-n való automatikus részvétel miatt csak barátságos mérkőzéseket játszottak a torna kezdetéig. A válogatott és egyben a világbajnokság nyitómérkőzése a Costa Rica elleni 4-2-re megnyert, eseménydús találkozó volt. A lengyelek ellen a 91. percben szerzett góllal nyertek 1-0-ra, az utolsó csoportmérkőzésükön Ecuadornál bizonyultak jobbnak 3-0-ra. A nyolcaddöntőben Svédország ellen Lukas Podolski 4. és 12. percben szerzett góljával 2-0-ra nyertek, majd a negyeddöntőben az argentinokkal ugyan 1-1-es döntetlent játszottak, de a büntetőpárbajban 4-2-re győztek. Az elődöntőben az olasz válogatott ellen léptek pályára, a rendes játékidőben nem esett gól. Már a kétszer 15 perces hosszabbításból is csak egy perc volt hátra, amikor előbb Fabio Grosso talált be a 119. percben, majd két minutummal később Alessandro Del Piero is gólt szerzett, megfosztva ezzel a németeket attól, hogy hazai pályán 1974 után ismét világbajnoki-döntőt játszanak. A harmadik helyért rendezett találkozón Bastian Schweinsteiger remeklésének köszönhetően 3-1-es győzelmet arattak Portugália ellen.[24] A Világbajnoki aranycipőt Miroslav Klose kapta meg, a legjobb fiatal játékosnak járó díjat Lukas Podolskinak adták. A vb után Klinsmann leköszönt a posztjáról.
A 2008-as Európa-bajnokság selejtezőinek az addigi segédedző Joachim Löw vezetésével vágtak neki, ahol a csoportbeli ellenfelei Ciprus, Csehország, Írország, San Marino, Szlovákia és Wales voltak. A Nationalelf jól kezdte a selejtezősorozatot, San Marino ellen 13-0-s, kiütéses győzelmet aratott (jelenleg ez San Marino legnagyobb arányú veresége), a találkozón Podolski négy gólt lőtt, Schweinsteiger, Klose és Thomas Hitzlsperger pedig kétszer talált be az ellenfél kapujába.2007. október 13-án az írek elleni 0-0-s döntetlennel első csapatként kvalifikálták magukat a 2008-as Eb-re. Az Allianz Arenaban rendezett Csehország elleni "tét nélküli" mérkőzésen 3-0-s vereséget szenvedtek, amivel a csoport második helyére csúsztak vissza, ahonnan a selejtezőtorna végéig nem is mozdultak el. A D jelű selejtezőcsoport legeredményesebb játékosa a nyolcgólos Lukas Podolski volt. Az Európa-bajnokság csoportmérkőzései során Lengyelország 2-0-s legyőzésével kezdtek (Podolski duplázott), majd a horvátoktól szenvedtek meglepő, 2-1-es vereséget, ráadásul Bastian Schweinsteigert Frank de Bleeckere játékvezető ki is állította a mérkőzés 92. percében. Az Ausztria elleni feszült hangulatú (Manuel Mejuto González mindkét szövetségi kapitányt, Josef Hickersbergert és Joachim Löwöt is elküldte a kispadtól a 41. percben), és a továbbjutást eldöntő találkozót Michael Ballack szabadrúgásgóljával megnyerték, így bejutottak a negyeddöntőbe. Ott az A-csoport győztesével, Portugáliával mérkőztek meg az eltiltott Löwöt helyettesítő Hans-Dieter Flick segédedző vezetésével. A 26. percre már 2-0-s vezetésre tettek szert Schweinsteiger és Klose találataival, a félidő előtt Nuno Gomes szépített, a 61. percben Ballack góljával 3-1-re vezettek, végül Hélder Postiga állította be a 87. percben a végeredményt.Az elődöntőben a torna meglepetéscsapa, Törökország ellen léptek pályára, ahol egy izgalmas találkozón nyertek 3-2-re Philipp Lahm 90. percben szerzett góljával.Június 29-én a döntőben Spanyország 1-0-ra nyert ellenük Fernando Torres góljával, így ezüstérmesként zárták a tornát.
A nehéz selejtezőcsoport ellenére - melyben szerepelt a legutóbbi Európa-bajnokságon elődöntős Oroszország - Németország jól kezdte a szereplését, és Dortmundban 2-1-re legyőzte az oroszokat, ahol az első játékrészben dominált a németek játéka, és erős nyomás alatt tartották ellenfelüket. Azonban a Szbornaja a selejtezők hátralévő részében jó teljesítményt mutatott, s így egészen az utolsó előtti mérkőzésig életben tartotta a csoportgyőzelemre való esélyét. A moszkvai találkozót műfüves borítású pályán rendezték meg, ezért Németország nehéz küzdelmet várt. Mindezek ellenére a németek stabilan védekeztek, és megakadályozták az összes orosz támadást, majd Mesut Özil betört az orosz büntetőterületen belülre, és Miroslav Klosehoz passzolta a labdát, aki így megszerezte a győztes gólt. Németország veretlenül nyerte meg a selejtezőcsoportját, és jutott ki a 2010-es Dél-afrikai világbajnokságra.
A 2009. november 14-i Chile elleni barátságos mérkőzést Robert Enke halálesete miatt lemondták. A Hannover 96 kapusa tagja volt a bővebb keretnek, azonban sérülés miatt nem került be. Enke esélyes lett volna a 2010-es vb-csapat első számú kapus posztjára. Az eset megrázta az egész válogatottat.
A vb-re való felkészülés jegyében négy mérkőzést játszottak. Elefántcsontparttal szemben 2-2-es döntetlen született, Argentínától hazai pályán 1-0-ra kaptak ki, Máltát 3-0-ra verték. Az egyetlen idegenbeli barátságos mérkőzésüket Magyarország ellen játszották, amely a vendég német csapat 3-0-s sikerét hozta. Az utolsó felkészülési találkozón a bosnyákokkal mérkőztek meg, ami a Nationalelf 3-1-es győzelmével végződött.
A 2010-es világbajnokság sorsolását 2009. december 4-én tartották. A németek a D-csoportba kerültek Ausztrália, Szerbia és Ghána társaságában. A torna során Németország meggyőző, támadó szellemű, látványos játékot mutatott. Az Ausztrália elleni első csoportmérkőzésüket 4-0-ra nyerték meg, míg a második találkozón kikaptak 1-0-ra a szerbektől. Az utolsó mérkőzésen a továbbjutásért léptek pályára Ghána ellen, végül Mesut Özil góljával 1-0 arányban legyőzték az afrikaiakat.
A legjobb 16 között Angliát 4-1-re verték (ahol Frank Lampard szabályos gólját nem adták meg). A negyeddöntőben Argentínát ütötték ki 4-0-ra. A mérkőzésen Miroslav Klose a 100. válogatottságát ünnepelte, és két góljának köszönhetően beérte az örökranglistán Gerd Müllert, aki 14 világbajnoki góljával a legeredményesebb német játékos volt. A július 7-i elődöntőben Spanyolországtól 1-0-s vereséget szenvedtek. A harmadik helyért rendezett mérkőzésen 3-2-re nyertek Uruguay ellen, így a csapat bronzérmesként zárta a tornát.
A csapat vb-kerete igencsak nemzetközivé vált, mivel a 23 fős játékosállományból 11 labdarúgó származása okán szerepelhetett volna másik válogatottban is. További érdekesség, hogy az 1934-es torna óta ez volt a legfiatalabb átlagéletkorral (24,96 év) rendelkező német válogatott keret, amely részt vett a világbajnokságon.
A német válogatott a 2012-es labdarúgó-Európa-bajnokság selejtezőjében zsinórban tízszer nyert, így történelmet írt, mert eddig még sosem sikerült az Eb-selejtezők történetében egymás után tízszer győzniük: Azerbajdzsánt hazai pályán 6-1-re, idegenben 3-1-re, Ausztriát idegenben 2-1-re, hazai pályán 6-2-re, Belgiumot idegenben 1-0-ra, hazai pályán 3-1-re, Kazahsztánt idegenben 3-0-ra, hazai pályán 4-0-ra verték, a törököket hazai pályán 3-0-ra, idegenben 3-1-re verték. Az Európa-bajnokságon eddig négy győzelmet szereztek, a 2010-es világbajnokság bronzmérkőzését is beleszámítva egymás után 15-ször győztek tétmérkőzésen, ezzel új rekordot állítottak fel.Azonban az elődöntőben jött a fordulat, ahol Olaszországgal játszottak. Az olaszok az első félidő után a német védelmi hibákat kihasználva Mario Balotelli góljaival 2-0-ra vezettek. A németek a meccs hátralevő részében sem tudták áttörni a rendkívül stabil olasz védelmet. Mindössze a ráadás 2. percében tudott gólt szerezni Mesut Özil egy tizenegyesből. Így az abszolút esélyes Németország az elődöntőben kiesett az Európa-bajnokságról.
A 2014-es brazil VB selejtezőjében a C csoportba kerültek, Svédországgal, Kazahsztánnal, Ausztriával, Írországgal és a Feröer-szigetekkel. Eddig Feröert verték 3:0-ra hazai pályán, majd Bécsben nyertek 2:1-re, valamint Dublinban ütötték ki Írországot 6:1-re. Majd jött a svédek elleni "bukás", ugyanis a svédek 0:4-ről egyenlíteni tudtak.
Nemzetközi eredmények :
Aranyérmes: 3 alkalommal (1954, 1974, 1990)
(Forrásoldal:hu.wikipedia.org/wiki/Német_labdarúgó-válogatott)
A Borussia Dortmund szalvétája:
2013-02-02 19:33:14, szombat
Ma voltam Hobbi napon Debrecenben, s sikerült 93 darab szalvétára szert tennem, melyek között több dupla-tripladarabos minta is van, melyeket más cserepartnereimmel tovább tudok cserélni, többek között ezt a szalvétát is. Ehhez szeretnék most egy bejegyzést tenni, hátha valakinek megtetszik, s szívesen elcserélné velem ezt a szalvétát, ha nem is szalvétagyűjtő, de érdekli a futball, mint témakör, illetve a sportok.:
A csapatról :
Szín : sárga-fekete
Bajnoki cím: 8
Kupagyőztes: 3
KEK: 1
Világkupa: 1
(Forrásoldal:hu.wikipedia.org/wiki/Borussia_Dortmund)
A Diósgyőri VTK szalvétájához:
2013-01-24 19:51:35, csütörtök
Nem új ez a szalvétaminta már, de ritkán akad belőle cseredarabom is. Most egy kedves új cserepartnerem küldött belőlük pár darabot, így ha megtetszene valakinek, akár mint szalvétagyűjtőnek, akár mint sportot, azon belül esetleg futballt kedvelő embernek, esetleg egy kiállításra kellene egy adott témában belül, szívesen elcserélem bárkivel.
A Diósgyőri VTK (Diósgyőr-Vasgyári Testgyakorlók Köre)a magyar élvonal egyik résztvevő labdarúgócsapata Miskolcról. A sportegyesületet 1910-ben eredetileg a Diósgyőri Vasgyárban dolgozók hozták létre, ami csak a későbbiekben vált profi csapattá. 1940-ben szerepelt először a legfelsőbb osztályban, míg egyik fénykorát a 70-es évek végén, 80-as évek elején élte a csapat. Ekkor kétszer megnyerte a Magyar Kupát, és bronzérmes lett az NB I-ben. A Diósgyőr híres a fanatikus szurkolóiról, hazai mérkőzésein még a kilencvenes-kétezres években sem ritka a 8000-10000 fős nézőszám, amivel Magyarország egyik legkedveltebb csapatának számít.
A klub az évek során sokat változott a tulajdonosok váltakozása, majd átmeneti megszűnése miatt. Története során új szakosztályok jelentek meg a klubban, de a rendszerváltás után ezek különváltak. A futballcsapat a kilencvenes években a Diósgyőri Football Club nevet viselte, és csak később, a klub újraindítása után vette fel újra a DVTK nevet. Az egyesülethez már csak a labdarúgócsapat tartozik.
A klub történetének fontosabb eseményei időrendi sorrendben :
1910. február 6.: Hetven küldött és nagyszámú érdeklődő megalakította a Diósgyőri Vasgyári Testgyakorlók Körét.
1912. október 6.: Az első bajnoki mérkőzés: DVTK-Miskolci AK 2:0.
1977. június 18.: A Vasas elleni hatvani győzelemmel (1-0) a DVTK először nyerte meg a Magyar Népköztársasági Kupát.
1979. szeptember 12.: Öt diósgyőri játékos a magyar válogatottban (Nyíregyháza, Magyarország-Csehszlovákia 2-1).
1980. május 21.: A második MNK győzelem (Veszprémben a Vasas ellen 3-1).
1992. március 1.: A Diósgyőri Futball Club megalakulása.
2000. május 24.: Véget ért a csődmoratórium és elkezdődött a klub felszámolása.
2004. július 20.: Diósgyőrbe költözött a Siófok együttese.
2008. március 3.: A Széviép csoport tulajdonába került a DVTK.
2009. július 17.: A csapat visszakerült az önkormányzat tulajdonába, rögtön kineveztek egy új vezetőedzőt és elkezdték az adósságok törlesztését.
2010. november 13.: Elkezdődött a DVTK második leghosszabb, 14 mérkőzéses győzelmi sorozata az NB II-es Cegléd legyőzésével, a sorozat a Mezőkövesd elleni vereséggel ért véget 2011. május 28-án.
Forrásoldal,ahol a klubról sok más hasznos és érdekes információ olvasható még:http://hu.wikipedia.org/wiki/Diósgyőri_VTK
Kentucky Wildcats mintás szalvétámhoz:
2012-09-21 18:53:45, péntek
A Kentucky Egyetem női és férfi sportköreit nevezik együttesen Wildcatsnak, azaz Vadmacskáknak magyarul. A név úgy ragadt rájuk, hogy egy 1909 október 9-én játszott futballmeccs után arról beszélgettek az emberek, hogy a játékosok úgy harcoltak, mint a vadmacskák a győzelemért.
A női csapatokat és sportolókat "Lady Kats"-nak nevezik, de 1995-ben minden egyetemi sportkör egyöntetűen elfogadta a "Wildcats" becenevet.
Az egyetem zászlója kék-fehér színű, a szalvéta mintáján az U és a K betűk ennek révén kék színűek, illetve a szalvéta két oldalán is a szegély szintén emiatt ugyanilyen kék színű, a háttérszín pedig szintén emiatt fehér színű.A kék-fehér színösszeállítás hivatalosan 1892-ben lett elfogadva az egyetem színeinek.
A szöveg forrásoldala, ahol további információk olvashatók angol nyelven : http://en.wikipedia.org/wiki/Kentucky_Wildcats
A szalvétából ma volt lehetőségem pár darabot kapni, ha valakinek esetleg megtetszene, szívesen cserélek belőle .
2012-05-16 14:51:26, szerda
Az angol-indiai polo kifejezés a 19. század második felétől használatos. A Balti néptől származik, és labdát jelent. (Hasonló a tibeti pulu szó is, mely szintén labdát jelent.)
A póló sport gyökerei egészen a körülbelül 600 évvel Krisztus előtti Perzsiáig nyúlnak vissza. Afganisztánban létezett egy a pólóhoz hasonlító, vele távoli rokonság jeleit mutató sport, a buzkashi. A pólósport egyre népszerűbb lett Perzsiában, mígnem ez lett a nemzeti sport. Az iszlám terjedésével a sport is egyre terjedt, és idővel elérte Arábiát, és Indiát.
Olimpiai versenyszámként:
A lovaspóló 1900-ban, 1908-ban, 1920-ban, 1924-ben, és 1936-ban szerepelt a nyári olimpia sportágai között. Az első három alkalommal az angolok, az utolsó két alkalommal az argentinok diadalmaskodtak.
A magyar lovaspóló újjászületése:
1993-ban két, Amerikát megjárt magyar ötlete nyomán néhány lelkes lovasember újjá alakította a nagy hagyományú Budapesti Polo Club-ot. Rövid hányattatás után (mely során igyekeztek megfelelő helyet találni a sportoláshoz) a magyar pólósok, az egyik alapító tag, Dvoracsek György vezetésével állandó helyet teremtettek a játék számára a Káli-medencében, Szentbékkállán. 1997-ben, az első nemzetközi mérkőzés megrendezése óta itt nyílt rendszeres lehetőség az új játékosok csatlakozására, a játék elsajátítására, gyakorlására és hétvégenként klubmérkőzések lebonyolítására. Budapesttől 30 km Tabajdon található Magyarország legnagyobb póló klubja. Magyar Polo Club-ot ,1927-ben alapították. Jelenleg itt edz a magyar válogatott, és az utánpótlás kerettagok is, valamint a női póló csapat. A clubnak 2 öntözött full size polo (nemzetközileg elfogadott méretű) pályája van, valamint a lovaspólóhoz szükséges teljes infrastruktúra megtalálható. A Klub vezetője Dr. Ivanics György. Az MPC kft. biztosítja a gazdasági hátteret amelynek vezetője Almásy Antal. Club jól megközelíthető, mind az m1-es és az m7-es autópálya és az 1-es és 7-es főútvonalról. lásd: www.magyarpoloclub.hu
A normál pálya 300 yard (körülbelül 274 m) hosszú, és 200 yard (körülbelül 182 m) széles. Hosszában 30 cm magas fatáblákkal, míg széltében (ahol a kapuk találhatóak) a fűben található vonalakkal van behatárolva. Az Indoor Pólót, és a Beach Pólót eltérő méretű pályákon játsszák.
A pálya 7 vonallal van hosszában felosztva, melyek kezdeti, és végpontja a pályát határoló táblákon is fel van tüntetve. Van egy középvonal, és mindkét félpályán található egy-egy 60, 40, és 30 yardos vonal. Minden kapu 2, körülbelül 3 m magas pylon-ból áll, melyek 8 yard (körülbelül 7, 20 m) távolságra vannak egymástól. A kapufák nincsenek szorosan a földbe építve, hanem képesek elhajlani. Ha egy lovas a mérkőzés közben nekik menne, esetlegesen akár teljesen a földig is képesek visszahajolni. Mindkét kapu mögött áll két bíró, akik egy zászlóval jelzik, hogy a labda bement-e a kapuba vagy mellé ment. A lovakról a mérkőzés alatt a lótulajdonosok, vagy a játékosok megbízottjai gondoskodnak. Ők felelnek a gyors lócseréről játékközben, ugyanúgy, mint a lovak előkészítéséről, a lovak ellátásáról a ponyline-on, és a mérkőzés után.
Két 4 játékosból álló csapat (Téli, és Indoor Póló esetében csak 2, vagy 3 fős csapatok, Beach Póló esetén pedig szabály szerint csak 2 fős csapatok) játszik egymás ellen. A pályán van még két lovas játékvezető (umpire), és egy bíró (referee), aki a végső ítéletet mondja ki nem egyértelmű szabálytalanságok esetén. A játék játékrészekre (úgynevezett chucka-ra, vagy "chukker"-ra) van felosztva. Minden chucka 7 percig tart. A gong megpendítésétől számítva 30 másodperccel meg lehet hosszabbítani, ha a labdajátékban van, nem érintette a pálya szélét, nem hagyta el a pályát, vagy nem történt szabálytalanság. Minden találat után az összes játékos feláll a játékpozíció alapján, a pálya közepén a line up-hoz, throw in-hez egymással szemben. Minden gól után térfél-csere következik, hogy elkerüljék az egyoldalú előnyszerzés lehetőségét. Az új játékrész abban a pontban kezdődik bedobással, vagy throw in-nel, ahol az előző játékrész, vagy chucka befejeződik. Ha a labda a pályát övező palánkokon keresztül elhagyja a pályát, azaz az out-ba jut, akkor a bedobás abból a pontból történik, ahol a labda elhagyta a pályát.
Elsődleges szabály a lovak védelme. Egy ló nem alkalmazható két egymást követő chucker-ban, és bárminemű veszélyeztetése az állatnak, a játék azonnali félbeszakítását eredményezi (ellenben ha egy lovas elesik, és a bíró szemszögéből nem tűnt súlyos esésnek, akkor a mérkőzés nem áll meg). Ez a szabály arra kényszeríti a játékosokat, hogy mérkőzésenként minimum 2 lovat használjanak.
Engedélyezett akciók :
A játékos a saját ütőjét beakasztja az ellenfél játékosának az ütőjébe, hogy azt megakadályozza a labda elütésében.
A saját, vagy a ló testével engedélyezett a másik játékos leszorítása, ez az úgynevezett lelovaglás.
Szabályellenes akciók :
Hook-olás/bökés
csak az ütés pillanata előtt röviddel szabad akadályozni az ütést, különben az akció szabálytalan.
Tilos két azonos csapatba tartozó játékosnak az ellenfél játékosát közrefogni, és satuba kényszeríteni.
A labda vonalának keresztezése (Crossing the line of the ball)
A legtöbbször bekövetkező szabálytalanság a póló sportban az előnyszabály be nem tartása. Ha a labda egy hosszú ütés után mozgásban van, és több játékos üldözi, akkor annak a játékosnak van előnyjoga, aki a labda mozgásának irányához (line of the ball) a legközelebb áll. Ha egy másik játékos a képzeletbeli vonalat a játékos és a labda között keresztezi, akkor szabálytalanságot követ el.
A stick (ütő nyele) használata egy szabálytalanság jelzésére.
A stick fej felett történő pörgetése például: egy gól után, vagy egy szabálytalanság jelzésére.
Ez az a rendszer, amelyben pontozzák, és a pontok alapján besorolják a játékosokat. Minden játékos a saját teljesítménye alapján kap egy személyre szabott hgandicap-et, ami -2-nél kezdődik, és +10-ig tart. A világ legjobb póló játékosai +10-es handicap-el szinte teljes egészében argentinok. A 4 játékos handicap-jeinek összege adják a csapat handicap-jét. Ha két olyan csapat hátszik egymás ellen, akiknek különböző a handicap értéke, akkor a kisebb handicap-el rendelkező csapat gól előnyt kap.
A High Goal Polo a legnagyobb játékosztály, itt a csapat-handicap +8-nál kezdődik.
Játékosztály Csapat Handicaplimit Egyéni Limit Kikötések
Low Goal DM (Német Bajnokság) - NB. Amateur -2-től +2-ig -2-től +2-ig külföldiek kizárva
Low Goal - Amateur Polo -2-től +2-ig -2-től +2-ig külföldiek, minimum +3
Low Goal - Amateur Polo 0-tól +4-ig -2-től +2-ig csak egy +4-es játékos
1 külföldiek, legalább +3
Medium Goal NB. +2-től +6-ig +2-től +5-ig csak egy +5 játékos
Medium Goal +4-től +8-ig -2-től +5-ig csak egy +6 játékos
High Goal NB. +8-tól +12-ig 0-tól +10-ig max. 2 külföldi, legalább +3
High Goal +10-től +12-ig 0-tól +10-ig külföldiek, legalább +3
Játéktaktika:
Egy csapat mind a 4 játékosának megvan a maga előre meghatározott taktikai feladata. Az egyes játékos a fő összekötő elem csapata az ellenfél kapuja között. Ő határozza meg csapata tempóját, és gyorsaságát. Ő tartja bent a labdát a játékban, és próbálja az oldalvonalaktól a kapu elé, vagy legalábbis a pálya közepébe lőni. Ő fogja az ellenfél négyes számú játékosát. A kettes számú játékos az összeköttetés az egyes számú és a hármas számú játékos között. Ő fogja az ellenfél hármas számú játékosát, aki az általában az ellenfél legerősebb játékosa. Ő adja a saját egyes számú játékosának az előkészítéseket. Ő veszi át a játék helyzetétől függően alkalmanként rövid időre csereként az egyes számú játékos pozícióját. A hármas számú játékos az irányító. Ő szabja meg a játék képét a csapattagok stratégikus bevetésével. Ő irányítja a támadást, és a védekezést egy láthatatlan "vonal" mögött, ahol a saját négyes számú játékosával ténykedik. Ő fogja az ellenfél kettes számú játékosát. A négyes számú játékos fogja az ellenfél egyes számú játékosát. Ő csak akkor üti el a labdát, ha biztos, hogy el is találja azt. Ellenkező esetben azonnal taktikát vált, és megpróbálja lelovagolni az ellenfél játékosát. Minden játékos-pozíció úgy kapcsolódik a másikhoz, mint a láncszemek; egymásra építkeznek. Ebből kifolyólag azok a tulajdonságok, amelyek megszabják egy póló játékos kvalitásait a következők: fizikum, reakciós képességek, lovaglási képességek, és mindenekelőtt csapatszellem. Egy optimális csapat teljesítménye a 4 csapattag teljesítményeinek összességével jöhet létre.
A lovas szigorúan előírva hord egy lovas sisakot. A póló sisakok szélesebbek, mint a normál lovas sisakok, de ennek tisztán esztétikai okai vannak, mivel a póló sisakok gyökerei a 19. század lovassági sisakokig nyúlnak vissza. Ezzel ellentétben a rövid ujjú lovaspólós ing, a legendás pólóing- a francia tenisz legenda René Lacoste találmánya- nem a póló sportból ered, hanem a teniszből, és csak később, 1933 után lett más sportágak, mint például a póló által átvéve. A pólóing, mint egy rövid ujjú pamutból készült, visszahajtható, gombos nyakkal készült rövid ujjú szinonimája csak azután lett általános, miután az amerikai Ralph Lauren azonos névvel dobta piacra és indította el reklámkampányát a ruhadarabbal kapcsolatosan. Azelőtt a pólóing kifejezést a köznép a Brooks Brothers cég által forgalmazott "Original Polo Button-Down Collar", ma Button-Down Hemd-ként ismert ruhadarabjával azonosította. 1896-ban, John E. Brooks találta fel e ruhadarab hosszú ujjú változatát, miután látott egy brit póló játékost, ahogyan biztosítótűvel rögzítette ruhájának gallérját, hogy az a szélben ne lobogjon folyamatosan. Ralph Lauren, aki karrierjét a Brooks Brother cégnél kezdte, mint eladó, ettől a ruhadarabtól nyerte a "póló" piaci jogait. Bár ruhamárkája a "Polo Ralph Lauren" emblémájában visel egy póló játékost, nem készít semmilyen felszerelést sem a póló sport számára.
Míg a 20. század 2. feléig tradicionális fehér lovas nadrágot viseltek, addig ma már szinte csak fehér farmert, vagy különböző szabadidős változatait használják.
A vastagon párnázott bőr térdvédő használata is kötelező, a térdek összeütközésének elkerülése érdekében.
A tipikusan barna és cipzárral zárható póló csizma gyakran szponzorok nevével van díszítve.
A póló játékosok az eredetileg nekik tervezett, a svájci Jaeger-LeCoultre cég által gyártott órát használják. Az óra test egy mozdulattal megfordítható és így a - korábban törékeny - óraüveg a csukló fele néz, és a kemény, strapabíró hátlap néz kifele.
Póló nyereg :
Egy póló nyereg ülése durva, hasított bőrből készül. A hagyományos nyergen a nyerget rögzítő "biztonsági öv" helyett egy szimpla bőr szíj fut keresztül a lovon, amit egy nagy fémgyűrűn keresztül rögzítenek. Ezen kívül a póló nyergeken található a dupla biztonság érdekében egy második biztonsági szíj, amely a nyereg fölött fut át, arra az esetre, ha meccs közben az eredeti szíj kilazulna, vagy elengedne.
A lovak lábának védelme érdekében vastag szövetből készült lábszárvédővel kötik körbe a lovak lábait.
Szőrzet, sörény :
Mivel a hosszú sörényben elakadhat az ütő lendítés közben így rövidre van vágva - korábban akár teljesen le is nyírták. A farokszőrzet is hasonló okokból fel van kötve, valamint azért, hogy ne akadályozza a lovast a labda szabad észlelésében.
A lovak :
Világszerte speciálisan a pólóra, elsősorban Argentínában tenyésztett ún. polo pony-t használják, amely a helyi criollo fajta és az angol telivér keresztezéséből fejlődött ki. Az ideális "pólóló" rendkívül engedelmes, gyors, robbanékony és fordulékony, nem ijedős és "érti" a játékot. Ez csak több éves edzéssel és speciális iskolázással érhető el. A lovak egy meccsen maximum két chukker-t játszhatnak, közbeiktatott pihenővel. A csapat sikere nagyban a lovakon múlik. Jelenleg Magyarországon tisztavérű angol telivért is használnak, mely fajta szintén bizonyította rátermettségét erre a sportra.
Játék kellékek :
A póló ütőt (mallet stick) mindig a jobb kezükben van - a balkezeseknek is. Két részből áll: egy fából készült dugattyú alakú ütőfelületből, melyet alakja miatt gyakran szivarnak is hívnak. A nyél bambuszból készül, a fogantyú hasonlóan van kiképezve, mint egy sport szablyáé. Található rajta még egy szíj is, melyet először a hüvelyk ujján, majd a csuklóján is körbetekerve megakadályozza, hogy elhagyja az ütőjét abban az esetben is, ha elengedné. Az, ahogyan a kezükhöz rögzítették azt is lehetővé teszi, hogy ha a helyzet úgy kívánja, akkor el is tudják engedni az ütőt, például: ha az ütő elakadna valamiben. Az ütő hosszát coll-ban mérik, és attól függ, hogy mekkora a játékos, és a lova. Az átlagos pólóütők 48-53 coll hosszúak. Említésre méltó, hogy sok más sportággal ellentétben, a póló sportban a technikai fejlődés szinte alig ment végbe, a sportkellékek majdhogynem teljes mértékben ugyanúgy néznek ki, mint az ősidőkben.
Labda :
A normál füves pólóhoz használt labdák 7-8 cm nagyságúak, és körülbelül 130 gramm súlyúak, fehérek és teljes egészében kemény műanyagból készültek. A Téli, vagy Beach Pólóhoz használt labdák körülbelül 20 cm nagyok, pirosak és levegővel felfújt keménygumiból állnak, és így sokkal könnyebb, hogy ne süllyedhessen el a hóban, vagy a homokban.
Ütés technikák :
Half swing: félig kivitelezett ütés
Full swing: teljesen kivitelezett ütés
Offside: ütés az ütős (Jobb) oldalon
Nearside: ütés az ütős-el ellentett (Bal) oldalon
Forehand: menetiránnyal megegyező ütés
Backhand: menetiránnyal ellentétes ütés
Under the neck: a ló nyaka alatt kivitelezett ütés
Under the tail: a ló mögött kivitelezett ütés
Back-Open: az ütés hátra fele irányul, miközben a labdát inkább a lótól távolabb ütik.
Back-Tail: az ütés hátra fele irányul, miközben a labda a ló mögött halad el.
A Federation of International Polo (FIP) a Nemzetközi Póló Szövetség. Emellett még léteznek különböző nemzeti szervezetek is, mint például: a Deutsche Poloverband, a Német Póló Szövetség, a Hurlingham Polo Association (HPA), a Brit Póló Szövetség, vagy az Asociación Argentina de Polo, az Argentin Póló Szövetség.
(A szöveg forrásoldala: hu.wikipedia.org/wiki/Lovaspóló)
Ebből a szalvétából több plusz darabom is van, szívesen cserélek bárkivel.
Egy kis részlet ebből a sportból a videofelvételen:
THE ARGENTINE POLO OPEN CHAMPIONSIP (199	 Saját videótáramba teszem ezt!
leírás: THE ARGENTINE POLO OPEN CHAMPIONSIP (1990)- POLOSOCIALCLUB Final la Dolfina vs Indios Chapaleufu II, chukker 3
Lovaglókat mintázó szalvétámhoz:
2012-05-07 20:01:25, hétfő
Lóversenyzés története :
Az angol mintájú lóversenyzést hazánkban gróf Széchenyi István és báró Wesselényi Miklós honosította és valósította meg. Mivel a mai, klasszikus lóversenyzés Angliából származik, néhány szó erejéig látogassunk el Epsomba. A versenyek versenye: a Derby. Nem az angol derby, mert ilyet a büszke brit nem ismer, hanem "a" Derby. Ugyanis szerinte Derby csak egy van és azt Epsomban futják. A derbinapon még az angol parlament is felfüggeszti ülését. Az első Derbyt 1780-ban futották. Maga a név onnan származik, hogy 1779-ben a Jockey Club elnöke, Sir Charles Bunbury és Lord Derby elhatározták, hogy versenyt írnak ki hároméves mének és kancák számára. A névadást "fej vagy írás" döntötte el Lord Derby javára, így neve halhatatlanná vált.
Az ügetőversenyzés nem tekint vissza oly régi időkre, mint a galopp. Erre a versenyfajtára tenyésztették ki az ügetőló fajtát. Hazánkban az 1850-es években rendezték az első versenyeket. A hajtó a kapcsolatot a lóval a szárral és az ostorral tartja, és ügyelnie kell rá, hogy a ló végig ügető járómódban versenyezzen, a lehető leggyorsabban. A hajtó versenykocsiban, sulkyben ül, amely nem lehet több, mint 30 kg.
A lovaglásról alapfokon :
A helyes ülés :
A járómódok:
Ügetés :
( A szöveg forrásoldala:hu.wikipedia.org/wiki/A_lovaglás_története)
Golfozókat mintázó szalvétáimhoz:
A golf labdajáték eredete nem egyértelmű. A legszélesebb körben elfogadott elmélet szerint a sportot a középkori Skóciában játszották először, mindenesetre itt alakult ki a mai modern sportág elődje és első szabályai.Azonban más elméletek szerint hasonló játékot már Hollandiában, illetve jóval korábban Kínában is játszottak.
Egy 1297. február 26-ára keltezett feljegyzés megemlíti, hogy a hollandiai Loenen aan de Vecht városában golfhoz hasonló játékot játszottak. A játékot bőrladbával és ütőkkel játszották; az nyert, aki a labdát a több száz méter távolságban lévő lyukba a legkevesebb ütéssel juttatta el.
A modern golfjátékot azonban a legtöbben skót találmánynak tartják, mivel a sportot a skót parlament rendeletei két alkalommal is említik a 15. században. Mindkét rendelet megtiltotta a gowf néven említett sport gyakorlását. Egyesek ezt a sportot a mai hurling-hez vagy gyeplabdához hasonló sportnak tartják, mint a modern golf elődjének, és véleményük szerint a 17. századi Hollandiában játszották először azt a játékot, amelyben egy kis labdát kellett eljuttatni egy lyukba -különféle ütők segítségével. A golf szót is a holland "kolf" (jelentése "bot, "buzogány", "ütő") skót változatának tartják. Ezen felül más források is feljegyeztek a golfhoz hasonló játékot a kontinentális Európa területén azelőtt, hogy a skótoknál megemlítették volna.
Mindenesetre ezek a korábbi játékok csak alapjaiban hasonlítottak a mai golfjátékhoz és a rendelkezésre álló tények szerint a modern sportág ténylegesen Skóciában fejlődött ki: itt alakították ki a ma is használt szabályokat, itt építették az első állandó golfpályát és itt alakult meg az első golfklub. Az első írásos szabálygyűjtemény is Skóciából származik, valamint itt építettek először 18 lyukú pályát. Az első hivatalos versenyeket és bajnokságokat is skót városok klubjai között rendezték. Hamarosan a modern golfjáték előbb Angliában, majd a világ minden részében elterjedt. A mai is működő legrégebbi golfpálya a The Old Links, amely a Musselburghi versenypálya szomszédságában található. Írásos bizonyítékok igazolják, hogy itt már 1672-ben játszották a golfot, bár állítólag Mária skót királynő már 1567-ben játszott ezen a pályán.
Nemzetközi golftörténet:
15. század:
I. Károly a 16. század végéig egész Nagy-Britanniában betiltotta a golfot. Az első ismert polgári golfozó Sir Robert Maule volt, aki 1527-ben Barry Links területén, Carnoustie közelében játszott. St. Andrewsban az első golfra történő utalás 1552-ből származik, egy évvel megelőzve a helyi érsek rendeletét, amely a környékbeliek számára engedélyezte a játékot. A sport Franciaországba Stuart Mária révén jutott el, aki 1567-ben, nem sokkal férje halála után, az első ismert női golfozóként játszotta a játékot (többen kritizálták is emiatt).
17. század :
Az ütőkészítők közül William Mayne vált elsőként ismertté 1603-ban, aki ,,királyi ütőkészítőként" VI. Jakab számára kezdett golfütőket készíteni. A ,,featherie", a tollal töltött labda 1618-ban jelent meg. A golf Amerikában elsőként egy 1659-es rendelet révén bukkant fel, melyben a New York állambeli Albany utcáin megtiltották a játékokat. Az első nemzetközi meccsre 1682-ben került sor Leith városában, ahol a skótok (akiket York hercege és George Patterson képviselt) legyőztek egy ismeretlen nevű angol párost. Ezen esemény kapcsán vált ismertté az első ütőhordó (caddie), egy bizonyos Andrew Dickson, aki York hercegének ütőit hordozta.
18. század :
1735-ben megalakult az első golfklub, a Royal Burgess Golf Society. 1743-ban indították útnak Amerikába az első golfütő szállítmányt. 1744-ben Leith-ben megalakult a Gentlemen Golfers of Leith társaság, amely elsőként kezdte lejegyezni a golf szabályait. Később belőlük alakult meg a még ma is létező Honourable Company of Edinburgh Golfers társaság. 1754-ben a legelső golfklub, amely St. Andrews Society of Golfers néven jött létre és amely a későbbiekben a Royal & Ancient Golf Club of St Andrews nevet kapta, megjelentette az első kodifikált golf szabályzatot. A stroke play 1759-ben jelent meg St Andrewsban, a korábbi match play változataként. 1766-ban a Londonhoz közeli Royal Blackheath-ben megalakult az első Skócián kívüli golfklub, amely 1768-ban Leith-ben nyította meg klubházát.
19. század :
1810-ben Musselburgh-ban került megrendezésre az első feljegyzett női torna. 1867-ben St Andrewsban létre jött az első női golfklub. 1820-ban került sor az első Brit-szigeteken kívüli klubalapításra, az indiai Bengaluruban. 1826-ban készítették az első ütőnyelet hikori fából, 1891-ben pedig megjelent az acél ütőnyél. 1848-ban látott napvilágot a featherie könnyebb és olcsóbb változata a guttapercha, amelyet 1898-ban a készítőjéről elnevezett, kemény gumi borítású Haskell-labda követett. 1860-ban, Prestwickben került első ízben megrendezésre a legrégebbi torna, a napjainkig fennmaradt Open Championship. 1867-ben Young Tom Morris érte el a legelső egy ütésből történő győzelmet, azaz hole in one-t. 1894-ben létrejött az USGA. 1898-ban Stableford pontozási rendszert dolgozott ki, 1899-ben pedig szabványosították a labdatartót.
20. század :
1900-ban és 1904-ben a golf szerepelt az olimpiai játékokon. 1902-ben jelent meg a hornyolt felületű ütőfej. 1905-ben szabványosították a golflabdák felületén található bemélyedéseket, amelyek az egyenes repülést biztosítják. 1910-ben jelent meg a középre illesztett nyelű putter, amelyet az R&A elutasított, az USGA pedig elfogadott. Ezzel kezdetét vette egy 42 éves időszak, amelyben a hivatalos golf szabálykönyvnek két változata létezett. 1911-ben az R&A az acél ütőnyelet is elutasította. 1916-ban megalakult a PGA of America, a profi golfozók érdekképviseleti szervezete. 1929-ben az acél ütőnyél mindenütt engedélyezetté vált, kiszorítva ezzel a hikori ütőnyelet. 1938-ban alkalmazták először a 14 ütős szabályt, amely limitálja a játékosok számára a felhasználható ütők mennyiségét. 1951-ben az R&A és az USGA egységesíti a szabálykönyvet, eltörölve a stymie-t (az ellenfél labdájának megkerülésére vonatkozó szabályt) és elfogadva a középre illesztett nyelű puttert. 1963-ban megjelent a gumi markolat (felváltva a bőrt) és az öntöttvas ütőfej (felváltva a kovácsoltat), amelyeket 1969-ben a grafit ütőnyél és a Cavity Back ütőfej követett. 1971-ben Alan Shepard elvégezte az első golfütést a Holdon. 1979-ben megjelent az első fém driver ütőfej, megkezdve a datolyaszilva fából készült változat kiszorítását. 1994-ben titánból készült wood ütők jelentek meg az amerikai piacon.
A golfpálya fejlődése :
A golfpályákon nem mindig volt 18 lyuk. A St Andrews Links pályát egy keskeny földcsíkon alakították ki, a tengerhez közel. Már a 15. században a klub golfozói a terep adottságaihoz igazodó pályát alakítottak ki, 11 szakasszal a klubháztól és a pálya távolabbi vége között. A játékot mindkét irányban játszották, vagyis összesen 22 szakaszt játszottak. 1764-ben úgy ítélték meg, hogy néhány lyuk között a távolság nem megfelelő és ezeket összevonták, a szakaszok számát ezzel 9-re csökkentették és így a játékot 18 szakasszal játszották. Mivel a St. Andrews pálya akkoriban az egyik legismertebb és legelismertebb volt, a többi klub is átvette a 18 szakaszt és később ez lett a nemzetközileg elfogadott szabvány.
A felszerelés fejlődése:
A golf fejlődése részben megnagyarázható a sporthoz használt felszerelés fejlődésével. A játék kellékei közül a legnagyobb fejlődésen a labda ment keresztül. Az 1930-as évek előtt számos változata létezett, a kezdeti bórlabdától, ekkor az amerikai United States Golf Association (USGA) szabályzatában rögzítette a labda súlyát és méretét.[4] Ezt követte az USGA másik szabálya, amelyik kikötötte, hogy semmilyen labda kezdősebessége nem haladhatja meg a 250 láb/másodpercet.
A golf fejlődésére lényeges hatással volt az ütők fejlődése is. Az első golfütőket fából készítették. Az ütő nyelének elkészítéséhez leggyakrabban hikoridiót, még az ütő fejéhez az amerikai ébenfa (Diospyros virginiana) volt a leggyakrabban alkalmazott faanyag keménysége miatt. Ahogyan a golflabdák egyre keményebbek lettek (különösen a mag 1850 körüli bevezetése után), az ütők fejét elkezdték vaslemezekkel bevonni. Az 1890-es évektől kezdve gyártottak acélnyelű ütőket, de elég sokáig tartott, amíg ezeket a golfszövetségek elfogadták. Az 1970-es évektől kezdve egyre gyakrabban használtak grafitot az ütők nyelének elkészítéséhez. Az 1980-as években készítették el az első, teljesen fémből készült fa (wood) ütőt, amelyeket mára már szinte csak könnyű és rugalmas fémötvözetekből (főként titánból és alumíniumból), ill. kevlárból vagy üvegszálas műanyagból készítenek.
A legmodernebb golfütőket grafit nyéllel és titán fejjel készítik, a könnyű titánötvözetek eredményeként a fejek sokkal nagyobbak lehetnek, mint korábban. A legújabb technológiával készült ütőkön az ütő borítása sokkal vékonyabb, ezért felerősödik az a ruganyos hatás, amit a bevonat a labdára kifejt, és ezzel megnöveli az elméletileg elérhető ütéstávolságot. Az angol nyelven Coefficient of Restitution (COR) néven ismert jelenségre az USGA is felfigyelt és legújabb szabályaiban ennek mértékét .83-ban határozta meg, míg az ütők fejének méretét 460 cm2-ben maximálta.
A "golf" szó fejlődése:
A golf szót elsőször 1457-ben említették egy skót törvényben, amely a parlament által betiltott játékok között felsorolta a gouf-ot is. Ez a szó a feltételezések szerint a skót gael nyelv egyik szavából, a goulf-ból származik, amelynek jelentése "ütni, pofon vágni". A gale szó feltehetően a hollandból, a kolf szóból származhat (jelentése "ütő" vagy "bot") és amely a hasonló holland játék nevét adta. Egy 1452-es okirat is említi a golfot, amelyben II. Jakab skót király betiltotta a játékot, mivel a feltételezések szerint elvonta alattvalói figyelmét az íjászat és más "hasznos" tevékenységek gyakorlásától.
Egy meglehetősen elterjedt városi legenda szerint a játék neve az angol "Gentlemen Only, Ladies Forbidden" kifejezés kezdőbetűinek összevonásából származik, de az etimológiai kutatások alapján ez szinte biztosan téves, mivel csak a modern nyelvhasználatban terjedt el, hogy a rövidítésekből szavakat képeztek.
Golfhoz hasonló játék Kínában:
2005. áprilisában ismét kétségbe vonták[10] a golf eredetére vonatkozó elfogadott elméleteket, amikor Ling Hongling professzor, a kínai Lanzhou University kutatója, bizonyítékokat tárt fel arra nézve, hogy a modern golfhoz hasonló játékot játszottak a déli Tang-dinasztia, azaz 500 évvel azelőtt, hogy a golfot először említették Skóciában.
A Szung-dinasztia idejéből (960-1279) származó Dongxuán feljegyzések említenek egy chuíwán nevű játékot és a játék menetét ábrázoló rajzokat. A játékot 10 ütővel játszották (köztük volt a cuanbang, pubang és shaobang, amelyek hasonlatosak a mai faütőkhöz (driver, 2-es és 3-as ütő). Az ütőket jade és aranyberakásokkal díszítették, vagyis a golf leginkább az előkelő gazdagok játéka lehetett. A kínai archívumokban fennmaradt egy feljegyzés egy Tang hivatalnokról, aki lányát kérte fel arra, hogy a játékhoz szükséges lyukakat kiássa.
Ling professzor elmélete szerint a játék mongol kereskedők közvetítésével került Európába a középkor vége felé. A legnagyobb presztízsű skót klub, a Royal and Ancient Golf Club of St. Andrews szóvivője mindezt csak azzal kommentálta, hogy: "Különféle labda és ütőjátékok már több száz éve léteznek, de a golfot, ahogyan ma ismerjük, 18 szakasszal, kétséget kizáróan Skóciában játszották először.
(A szöveg forrásoldala: hu.wikipedia.org/wiki/A_golf_története)
Mindkét szalvétából van normál- és koktélméretű is.
Ez a két szalvéta a sorozatnak a krém - és a zöld hátterű változata, van fehér és piros hátterű is, remélhetőleg majd nekem is lesznek, jelenleg a gyűjteményemnek ez a kétféle szalvéta képezi részét.Ez az alul található szalvéta pedig egy még újabb darabja a gyűjteményemnek, szívesen cserélek ebből is bárkivel, akit érdekelnek a szalvéták, vagy a golf, a sportok:
Futball Világbajnokság 2010
2011-08-08 15:53:38, hétfő
A 2010-es labdarúgó-világbajnokság a 19. volt a futball történetében. Ez a sportág legnagyobb nemzetközi tornája, melyet 2010. június 11. és július 11. között rendeztek a Dél-afrikai Köztársaságban. Ez volt az első olyan eset, amikor a világbajnokságot az afrikai kontinensen rendezték, és így Óceánia maradt az egyetlen olyan földrész, amely még nem rendezett világbajnokságot. A világbajnokságra a 208 FIFA-tag országból 204 nevezett, a selejtezők után 32 válogatott vehetett részt a tornán. A címvédő Olaszország volt. A 32 csapatot 8 csoportba sorsolták, ahonnan az első két helyezett jutott tovább. A nyolcaddöntőtől egyenes kieséses rendszerben folytatódott a torna. A tornát Spanyolország nyerte, története során először.
A rendező kiválasztása
A szavazás után a végeredményt Joseph Blatter, a FIFA elnöke jelentette be, 2004. május 15-én, Zürich-ben. A Dél-afrikai Köztársaság pályázata már az első fordulóban megkapta a szavazatok több mint 50%-át, és ezzel elnyerte a 2010-es labdarúgó-világbajnokság rendezési jogát.
A világbajnokság hivatalos kabalája Zakumi, egy leopárd volt. Az első két betű, a ,,ZA" az ország rövidítése, a ,,kumi" pedig több helyi nyelvjárásban ,,tízest" jelent.
,, Zakumi szimbolizálja az itt élő embereket, a Dél-afrikai Köztársaság földrajzát és szellemiségét "
- Jerome Valcke, a nemzetközi szövetség (FIFA) főtitkára
A világbajnokság hivatalos dala ,,Waka Waka (This Time For Africa)"című szám, amelyet Shakira kolumbiai énekesnő és a dél-afrikai Freshlyground zenekar ad elő. A dalt Shakira és a Freshlyground június 10-én Sowetoban egy koncerten, valamint a nyitóünnepségen adták elő.
A torna másik dalának címe K'naan-tól a ,,Wavin' flag" , mellyel már hónapokkal korábban beharangozták a dél-afrikai világbajnokságot.
A labdán 11 szín található, melyek a rendező Dél-afrikai Köztársaság 11 régióját és hivatalos nyelvét is szimbolizálta, valamint utalt a csapatok 11 kezdőjátékosára is. Az alkotók szerint ez volt minden idők leggömbölyűbb labdája.
A világbajnokság döntőjén a Jo'bulani névre keresztelt labdával játszottak. Az elnevezés a döntőnek otthont adó Johannesburg városának becenevéből (Jo'burg) eredt. A Jabulani nevű labdától arany színében tért el.
2005-ben a szervezők 13 helyszínt választottak ki: Bloemfontein, Fokváros, Durban, Johannesburgban kettőt, Kimberley, Nelspruit, Orkney, Polokwane, Port Elizabeth, Pretoriában kettőt és Rustenburg. Ezt később 10 stadionra csökkentették. A végső listát a FIFA 2006. március 17-én jelentette be.
A világbajnokság 32 résztvevője között mindösszesen 420 millió dollárt osztottak szét, 61%-kal többet, mint 2006-ban. Minden résztvevő 1 millió dollárt kapott felkészülési költségként. A világbajnokság csoportköre után kiesők egyenként 8 millió dollárt kaptak. Az egyenes kiesés szakaszban körönként a következők szerint alakultak a jutalmak:
9 millió dollár - Nyolcaddöntő
18 millió dollár - Negyeddöntő
20 millió dollár - Elődöntő
24 millió dollár - Második helyezett
30 millió dollár - Győztes
Emellett a Nemzetközi Labdarúgó-szövetség (FIFA) 40 millió dollárt különített el a játékosok klubcsapatai részére. Minden klubcsapat 1600 dollárt kapott labdarúgónként és mérkőzésenként, melynek labdarúgója szerepelt a világbajnokságon.
Történelmi események, rekordok
Szlovákia önálló országként először vesz részt labdarúgó-világbajnokságon. 1990-ben Csehszlovákia részeként szerepelt. Szlovákia az Új-Zéland elleni mérkőzésen történetének első világbajnoki gólját Róbert Vittek szerezte. Ugyanezen a mérkőzésen Új-Zéland és Szlovákia is történetének első világbajnoki pontját szerezte.
Carlos Alberto Parreira a dél-afrikaiak szövetségi kapitánya a hatodik világbajnokságon vesz részt. 1982-ben Kuvait, 1986-ban az Egyesült Arab Emírségek, 1994-ben Brazília, 1998-ban Szaúd-Arábia, majd 2006-ban ismét Brazília szövetségi kapitánya volt.
Otto Rehhagel a görögök szövetségi kapitánya lett a világbajnokságok történetének legidősebb szövetségi kapitánya. 2010. június 12-én a Dél-Korea elleni mérkőzésen 71 éves és 307 napos volt.
A világbajnokságok történetének 2100. gólját - amely a torna 37. gólja volt - a mexikói Javier Hernández szerezte a Franciaország-Mexikó mérkőzés 64. percében.
Görögország történetének első világbajnoki gólját Dimítrisz Szalpingídisz szerezte a Görögország-Nigéria mérkőzés 44. percében. A mérkőzésen Görögország nyert, amely a görögök történetének első világbajnoki pontjait és győzelmét is jelentette. Görögország korábban 1994-ben vett részt világbajnokságon, de akkor három vereséggel és szerzett gól nélkül kiestek a csoportkörben.
Az egymást követő világbajnoki mérkőzéseket tekintve Svájc megdöntötte az Olaszország által tartott kapott gól nélküli játékidőt. A svájciak 1994-ben a nyolcaddöntőben, Spanyolországtól a 86. percben kaptak utoljára gólt. Ezt követően 2006-ban szerepeltek, amikor 4 - köztük egy hosszabbításos - mérkőzésen sem, és a dél-afrikai torna első mérkőzésén sem kaptak gólt. Végül a második mérkőzésük 75. percében Chile szerzett gólt ellenük. Az új rekord így 559 perc lett.
A vb-k történetében először esett ki a házigazda a csoportkörben, illetve az első fordulóban és szintén az első alkalommal fordult elő, hogy az előző világbajnokság két döntőse a csoportkörben kiesett.
A spanyol csapat játékosai a csoportkörben egyetlen sárga vagy piros lapot sem kaptak. Legutóbb erre 1986-ban volt példa, akkor a magyar csapat játékosai nem kaptak egyetlen lapot sem, de a csoportkör után kiestek.
A világbajnokságok történetének 2200. gólját - amely a torna 137. gólja volt - a holland Arjen Robben szerezte az Uruguay - Hollandia elődöntő 73. percében.
A világbajnokságok történetében először fordult elő, hogy európai csapat Európán kívül nyert világbajnokságot.
Spanyolország a labdarúgás történetének nyolcadik világbajnoka lett.
Az összesítésben 22. helyen végző Új-Zéland válogatottja lett az egyetlen csapat, amely veretlenül zárta a világbajnokságot.
(Forrás és további információk:http://hu.wikipedia.org/wiki/2010-es_labdarúgó-világbajnokság)
Az illusztráció egy szalvéta, amelyből egy plusz darabom van jelenleg, és amit bárkivel szívesen elcserélek.
e Hónap: 12532
e Év: 752564